
Diferencia ta sigui manifesta su mes 


NO POR TRATA 
PRESUPUESTO, YA 
CU MINISTER OTMAR 
ODUBER NO A FIRM'E 

Y lo no firm'e tampoco, tanten cu no tin claridad 

Te cu ayera 

Ministeno Publko no a haya informacion 
for di Hulanda riba kende t'e curpa 
carbonisa haya den baul di auto 

Na Mina di Oro na Balashi 


POR ta den curso di awe, pero casi sigur e siman aki ainda, Ministerio 
Publico ta spera di haya informacion for di e Instituto Forensico Hu- 
landes, NFI, di e investigacion cu nan ta hacienda di e curpa carbonisa 
cu a ser haya Bispo di Aña nobo den baul di un auto banda di Mina di 
Oro na Balashi. 

Di acuerdo cu Ann Angela, vocero di Ministerio Publico, na NFI mes a 
duna e impresion cu ayera nan lo por tin informacion pa divulga kende 
e persona aki por ta. 

Pero no a haya informacion y manera e vocero di Ministerio Publico, 
den un forma masha cauteloso a bisa, e lo por ta awe, sino sigur prome 
cu proximo fin di siman. 

Riba nos pregunta si e por ta curpa di Alex Orlando Rojas-Paz, naci 
dia 22 di april 1978 (37 aña) na Cali, Colombia, kende a ser duna di 
ta perdi for di dia 30 di december, sin ainda ningun hende a informa 
autoridadnan cu el a ser haya, e opinion ta bay den su direccion. 

E discripcion duna di Alex Orlando Rojas-Paz, e.o. cu e ta flaco, pero cu 
un curpa musculoso y banda di su boca e tin un moedervlek na banda 
links di su boca, mas o menos ta cuadra cu e curpa carbonisa haya. 
Ultimo biaha cu el a ser mira tabata dia 30 di december 2015 pa 23:30 
uur na Noord 44-C., siendo cu e curpa carbonisa a ser haya mainta di 
dia 31 di december. 


E mainta ey, a keda raporta cu tin un 
auto na candela den Franse Pas na 
altura di e Minanan di Oro. Bombero 
a paga e candela, mientras cu un 
patruye policial a supervisa e trabao. 

Tabata ora cu a duna ordo pa laga ta- 
kel e auto, cu a bin descubri un curpa 
kima den baul di e auto, cu a resulta 
di ta un Chevrolet Celta, A-4568, pero 
for di investigacion haci, cu e number 
ey no ta cuadra cu dicho auto. 

Haciendo nan investigacion a resulta 
despues cu e nr. A-4568 si ta di un 
auto di e Colombiano perdi. 

Segun vocero di Ministerio Publico, Ann Angela, ainda Ministerio Pu- 
blico no a ricibi e informacion di identificacion, pero cu e resultado lo 
yega y sigur e lo por yega ainda prome cu fin di siman benidero. 

E Fiscal cu tin e caso aki, no kier declara nada, pa no bin cu speculacion, 
cu e sigur no kier ta parti di dje. 

Un cos ta sigur, cu ta trata aki di un hende homber, pero mester warda 
ainda riba su posibel identificacion y/of si e por ta trata di e Colom- 
biano, Alex Orlando Rojas Paz. 

Parlamento no por cuminsa trata presupuesto 


Pasobra Minister 
Otmar Oduber te 
ainda no a firma 




presupuesto 

l 

E siman aki, tabata intencion di Parlamento pa cuminsa cu tratamento di presupuesto 2016, 
pero lo bira dificil, pasobra Minister Otmar Oduber no a firma esaki ainda. Di acuerdo cu 
hendenan ayega na su persona, Minister Otmar Oduber lo no firma dicho presupuesto, 
tanten cu no tin claridad riba su posicion. 

Hopi ta mira esaki como un forma di parti di Otmar Oduber, pa pone presion riba Gabinete 
Mike Eman pa sali for di e impasse. 

For di dia cu Minister Otmar Oduber a bay Gobernador pa inform’e di e situacion, unda e 
mandatario a admiti di tin un problema serio cu demas miembronan di Conseho di Min- 
ister, Otmar Oduber no a atende ningun reunion mas di Conseho di Minister. 

Como fai el o dicidi fombe owor, 
di lo no firma presupuesfo 2016, fe ora 
cu fin claridad ribo e punfonan cu o conduci 
n'e diferencia di opinion serio cu o surgi. 

Su decision ta bin net cu entiero di un consehero di Gabinete 
Eman, esta di Piet Pronk, cu lo ta diabierne awor. Net bon pa 
Gabinete Eman tene rouw cu fayecimento di Piet Pronk. 

Pero despues di esaki, e reunion publico di Parlamento lo 
mester tuma lugar, pero ta keda e pregunta, Otmar Oduber 
lo firma presupuesto 2016 prome cu dialun awor? 

Di acuerdo cu nos informacion, Prome Minister Mike Eman 
y Minister Otmar Oduber ta delibera cu otro, te ora cu Mike 
Eman a pidi Otmar Oduber pa pone su puntonan di discu- 
sion riba papel. Y a keda na Prome Minister Mike Eman 
duna su contesta, pero meramente e morto di Piet Pronk, 
amigo personal di Mike Eman, lo por a forma un tardanza. 

Pero tin varios dia ainda, prome cu proximo fin di siman 
pa clarifica of no tin salida mas. 


Y e ora ey, e retiro di Otmar Oduber lo drenta na vigor dia 
1 di maart proximo. E por bira prome, si tin miembro di 
Parlamento, cu no ta di acuerdo cu e forma di proceder di Otmar 
Oduber y asina hasta lo pidi un reunion publico, pa manifesta nan 
desconfianza, p’e forma cu Otmar Oduber ta stroba funcionamento di 
gobernacion. 

Ningun di e partidonan kier declara nada, pasobra nan a acorda di lo 
mantene un “media-stilte” te ora cu yega na acuerdo of no. 

Rene Herdé: 

Fraccion di AVP den preparncion 

pa Presupueslo 2016 




cu exigencianan di ley di Comptabilidad y 
tambe cu palabracionnan haci cu Gobierno 
di Reino y cu Parlamento mes di e dos ultimo 
añanan. 


Tin varios observacion cu ta wordo haci du- 
rante di e reunionnan aki y caminda ta rekeri 
claridad of un splicacion mas amplio di e 
Ministerio concerni. Durante di e reunion 
publico lo pidi e Minister encarga splicacion. 
E reunion di fraccion di AVP ta sigui diamars 
for di oranan di mainta te den oranan di atardi 
caminda fraccion di AVP lo forma su pensam- 
ento riba e presupuesto 2016. 

Fuera di atende cu presupuesto di tur Minis- 
terio, miembronan di fraccion di AVP ta tra- 
hando riba amienda- of mocionnan caminda 
nan ta di opinion cu esakinan ta necesario 
na interes general di e pais y tur envolvi loke 
tambe ta permiti e reunion publico cana den 
un forma mas adecuado y mas efectivo. Henter 
e siman aki ta e fraccion lo traha den cuadro di 
preparacion pa trata y aproba presupuesto di 
2016, tabata e declaracionnan di Rene Herdé. 


FOR di siman pasa y atrobe dialuna y diamars, 
fraccion di AVP ta sigui reuni riba Presupuesto 
di pais Aruba pa 2016, analisando esaki den 
tur detaye prome cu bay pa e reunion publico 
pa aproba e presupuesto aki. 


or 


ours pa Disney 

Fecha: 30 April 2016-7 Mei 2016 

Prijsnan cuminsando for di Awg, 1925,- pa persona 


Travel Byreau Inc- 

www . aldotravé I . corn 


Yama nos na 582-1992 of pasa serca nos na 
Emmastraat 12 pa mas informacion y resen/a di bo 


Siman pasa fraccion di AVP a atende un re- 
union informativo cu intercambio di informa- 
cion cu Minister di Finansa sr. Angel Bermu- 
dez, y dialuna mainta a sigui cu e proceso di 
analisa e maneho financiero di tur 
Ministerio di Gabinete Mike Eman, 
pa loke ta aña 2016. Ta trata di re- 
unionnan largo pa analisa henter 
presupuesto, cu sin duda ta un di e 
presupuestonan mas importante cu 
cualkier Gobierno lo a yega di en- 
trega den 30 aña di historia di Aruba 
cu Status Aparte, riba caminda pa 
yega pronto na un presupuesto ba- 
lansa manera tur hende ta spera cu 
lo logra dentro di algun aña, segun 
Rene Herdé. 


Durante di e reunionnan aki miem- 
bronan di fraccion di AVP ta discuti 
e maneho financiero di tur Ministe- 
rio, controla si esaki ta cuadra cu un 
maneho responsabel, cu e ta cumpli 

Rene Herde' 


Tralamenlo di 
presupueslo 
eficienle y ai caso 

Cada fraccion den Parlannento 
ta reparti su tempo riba cada 
tema manera e ta desea 



“NOS ta haya cu den e forma cu ta trata e 
presupuesto mester tene cuenta cu diferente 
punto esencial. Cada fraccion mester haya 
suficiente tempo pa prepara nan mes prome cu 
e reunionnan cuminsa. Cada fraccion mester 
haya tur informacion necesario pa evalua den 
forma critico y completo e presupuesto. 

E tempo cu cada fraccion ta haya mester ta 
representativo p’e cantidad di asiento den Par- 
lamento. 

E forma cu den pasado e trata e presupuesto 
no semper a sigura cu e tratamento debido y 
corecto. 



Apertura Mairistreet 
Express Branch 

Aruba Bank semper ta traha pa futuro. 

Nos sucursal den Caya Grandi ta cera for di dia 31 di December 2015. 

Pronto nos ta habriendo nos Mainstreet Express Branch NOBO. 

Tabata un berdadero placer pa sirbi bo na nos sucursal den Caya Crandi. 

Nos ta gradici bo pa bo negoshi y bo ta semper bonbini na cualkier di nos sucursalnan. 

Nos ta spera di wak bo na nos Mainstreet Express Branch! 


www.arubabank.com 


ArubábaTi 


Tanto e preparacion prome 
cu e reunionnan publico, 
como e tratamento den 
reunionnan publico, ta 
importante. E aña aki nos 
a haya e presupuesto mas 
cu un luna prome. 

A reuni cu Minister di Fi- 
nansa pa haya mas infor- 
macion riba cifranan. 

Tur fraccion a haya sufici- 
ente tempo y informacion 
pa un bon preparacion.” 
Esaki tabata un parti di 
e contesta di e lider di e 
fraccion di AVP, drs. Rene 
Herde cu ta den prepara- 
cion intensivo pa trata- 
mento di e presupuesto 
2016. 

TEMPO 

Den e proposicion pa 
reparticion di tempo e 
aña aki fraccion di MEP lo 
haya entre cinco pa shete 
ora pa papia y trata henter 
e presupuesto. 

Fraccion di AVP cu tin 
cinco miembro mas, lo tin 
9 pa 12 ora pa papia riba 
henter e presupuesto. A 
puntra e lider di fraccion 
di AVP, Rene Herde si esey 
ta suficiente. 

“E tempo ta suficiente si bo 
keda al caso y no desvia pa 
papia riba cosnan cu no ta 
trata e presupuesto. 

Si bo a studia e presu- 
puesto, lesa tur e docu- 
mentonan y prepara bon, e 
tempo ta suficiente. P’esun 
cu tin otro intencion nunca 
e tempo lo ta suficiente.” 

A/IEP: No comindo po frofomenfo 
di Presupuesfo 2016 I 

Pakico Gabinete Eman kier sigui 
neglisha, maltrata y trapa e 
ciudadanonan di menos recurso 
den comunidad? (Parti i) 

MANERA recientemente anuncia dor di Presidente di Parlamento, 
sra. Marisol Lopez-Tromp, diahuebs awo lo cuminsa cu tratamento 
di Presupuesto 2016, un presupuesto cu ya tin un retraso di 5 luna 
y caminda for di awo caba por anticipa cu e 13 Parlamentarionan di 
AVP ciegamente lo bay grita “voor” y aproba e presupuesto aki den un 
frega di wowo. 

Na prome instante ta premira cu Presupuesto 2016 lo bay tin un deficit 
di 103 miyon florin y cu gran probabilidad esaki lo aumenta ora cu 
Gabinete Eman bolbe bin cu su presupuesto supletorio na final di e aña 
aki. Cu e deficit aki nos debe nacional lo sigui aumenta den 2016 y lo 
surpasa grandemente 4 biyon florin y esaki sin conta acerca e gastonan 
di e proyectonan PPP (Pa Pueblo Paga). 



AVP no ta kere den vivienda social 

Mescos cu e ultimo 6 presupuestonan cu Gabinete Eman ya a entrega, 
ta lamentabel cu e biaha aki Gobierno no tin placa adicional pa hinca 
den proyectonan social cu ta na bienestar di esnan menos pudiente den 
comunidad. Gabinete Mike Eman no ta tuma ni un porciento di ehempel 
di locual e Gobierno di MEP a logra durante e periodo di 2001 pa 2009. 
Hecho ta cu den cada presupuesto cu Gobierno di MEP a aproba du- 
rante e afamado 8 añanan, nos por a mira cuanto placa a ser hinca den 
presupuesto pa logra construi casnan social p’esnan cu tin necesidad 
di esaki. Nos por a mira con Gabinete Oduber a ehecuta cabalmente 
e siguiente proyectonan di vivienda social: 190 cas social na Bushiri, 
120 cas na Cura Cabay, 60 cas na Jaburibari, 30 cas na Seroe Patrishi 
y e prome fase di 50 cas na Palisiaweg. 

Tambe a construi casnan adapta p’esnan cu limitacion na Sjabururi, 
Ambiente Feliz y Jaburibari. 



Hipocrecia di marca mayor 

Historia a demostra cu no ta durante e 8 añanan aki so MEP a percura 
pa construi casnan social, pero den tur Gobierno di MEP - tanto prome 
como despues di entrada di Status Aparte - casnan social a ser construi 
dor di FCCA y cual fundacion a nace bao di Gobierno di MEP, pero cu 
Gobierno di AVP tabata a punto di laga e fundacion aki sangra y muri 
na 2001 den e escandalo di Interbank. 

Ta un berguensa pa constata cu nunca un Gobierno “cristian democra- 
ta” di AVP a yega di construi casnan di pueblo p’esnan di menos recurso 
den comunidad. 

Awo durante e ultimo 6 añanan den un forma hipocrita nan ta gaña tira 
un paar di klinkers aki aya dilanti e casnan aki, planta algun mata den 
vecindario y haci como sifuera cu tur e casnan aki ta obranan di nan 
gobernacion. Te hasta e otro fasenan di e proyecto di casnan social na 
Palisiaweg (total e mester a bira 150 cas) cu Gobierno di MEP a laga 
atras na 2009 a ser boycotia pa Gabinete Eman. 



Maltrato na nos grandinan 

Sinembargo no ta casnan social so e Gobierno di AVP no a construi 
durante e ultimo 6 añanan, pero ningun cas di anciano a mira luz di dia 
durante e gobernacion aki. Contrario n’esaki cu orguyo nos por mira con 
durante Gabinete Oduber un Centro di Cuido pa nos grandinan a ser 
construi na Palisiaweg na San Nicolas. Tambe a renoba y expande Sint 
Michael Paviljoen y a construi Thuiszorg na Jaburibari. Tur esakinan 
tabata proyectonan cu a costa hopi placa, pero tabata hinca den tur e 
presupuestonan durante gobernacion di MEP. 

Pero kico nos por a mira durante e ultimo 2 añanan? Gabinete Mike 
Eman a para completamente e subsidio na Thuiszorg y tambe a corta 
drasticamente den e subsidio na SABA, lagando tur nos grandinan 
desampara, caminda nan tin cu bebe stropi na luga di juice saludabel 
y mas cu tur a laga e grandinan sin airco. 

Pues ta un berguensa cu diahuebs awo un otro presupuesto lo wordo 
trata, caminda no tin ningun placa disponibel pa construi casnan social 
y tambe casnan di anciano, pero tin tur placa di mundo si pa Mike Eman 
sigui biaha, paga coordinadornan, paga huurmento di edificionan na 
compinchenan politico y tambe abogado y consultantnan. 

Pues e adagio di partido AVP ta, pakico Mike Eman tin cu preocupa 
su mes cu e personanan di menos recurso den comunidad, si e mes ta 
biba den tur luho y riba custia di pueblo caba? 

Gabinete Mike Eman ta lamenta fayecimento 
di censehero y bon amigo Piet Pronk 


GABINETE Mike Eman a perde un gran persona den e 
erudita Piet Pronk, kende a cera su wowonan pa semper 
diadomingo anochi pa 11:33PM. 

Esaki a sosode den dr. Horacio Oduber Hospital den pres- 
encia di su señora Tine y su yiunan Annemarie y Yolanda. 
Presente durante henter dia y anochi tabata Prome Minister 
di Aruba, sr. Mike Eman y su señora, miembronan di staf di 
Gabinete Mike Eman y bon amigonan. 

Piet tabata un consehero legal, pero mas ainda e tabata 
un bon amigo di Prome Minister Mike Eman. Un persona 
cu e conoce desde su hubentud cu como rector na Colegio 
Aruba tabata parti di su formacion. Piet a yega Aruba na 
inicio di añanan 70 y a haci di Aruba su di dos pais natal. 
Como consehero di Gabinete Mike Eman, Piet tabata lesa 
documentonan di importancia pa despues duna su conseho. 
Prome Minister semper por a conta riba dje cu wowo cera. 
Pero e tabata haci mucho mas. E tabata percura pa tur cos 


cana bon na oficina y ken cu tabatin mester di dje por 
a conta cu e ta scucha nan y si por yega na solucion 
pa nan problema. Piet tabata un homber stima 
p’esnan cu a traha cu ne, un homber fuerte y tra- 
hado, semper presente den su oficina banda di 
esun di Prome Minister. Algun luna pasa Piet 
a bira malo y a cuminsa traha for di cas. Su 
deseo grandi tabata pa bin bek su oficina. Esaki 
lamentablemente no a tuma luga. Piet a wordo 
hospitalisa diasabra y diadomingo su 
condicion a empeora. Diadomingo 
anochi Piet, rondona p’esnan 
cu a stim’e, a bay laga nos. 

Gabinete Mike Eman ta 
anuncia despues e dia y 
ora di su entiero. 




iPRi 




Fordi: 


AIRLINES 


...Be OiA^ &(AeTt! 


$m 


Valido tambe pa biaha 
durante Carnaval y 
Semana Santa 




Biaha pa cualkier y 

destinacion ida y buelta i 

*** 




Cumpra bo pasashi for di 

DIALUNA 18DIJANUARI 

pa DIABIERNA 22 di januari 


“1 


Ticket ta valido te cu dia 15 di juni 2016. No ta inclui airport tax. Tin condicionnan aplicabel 



Prome Minister Eman: 


Fayecimeiito di mi 
amigo y consehero 
Piet Pronk a 
laga nos tur 
inconsolabel atras 


PROME Minister Mike Eman a keda hopi conmovi cu 
perdida di su consehero y amigo Piet Pronk. 

“Mi lo haya hopi falta di Piet, tur dia y tur ora di cada 
dia y cada minuut di tur dia. Su partida di e mundo aki 
pa mi te ainda ta algo incomprendibel y irealistico. Su 
oficina banda di esun di mi ta bashi pa algun siman caba, 
pero tanto Piet mes como ami a pensa cu un dia e lo ta 
bek. Esaki tabata su deseo grandi tambe. 

Con por ta posibel cu e homber fuerte cu semper ta 
cu mi, banda di mi, mi consehero riba tur tereno, mi 
confidente den mi momentonan dificil, mi amigo cu un 
lealtad incondicional, a bay sin bisa ayo. 

Piet, nunca mi por a pensa cu bo malesa di e ultimo dos 
lunanan por a horta bo di mi, di Doina, di tur bo amigo, 
colega y conocinan den un habri y cera di wowo. 

Piet, homber fuerte, cu bos duro, cu un opinion cu nunca 
ta laga espacio pa duda, un integridad cu no conoce su 
igual, un trahado te na final, mi amigo cu un trayectoria 
largo y intachabel, a bay laga nos inconsolabel atras.” 
Esaki tabata palabranan di Minister Eman. 

aJ Ip 

Departamento 
Recurso Humano 
(DRH) ta cera awe 
pa motibo di reunion 


DEPARTAMENTO Recurso Humano (DRH) ta in 
forma cu nos lo ta cera pa publico awe, diaranson 20 
di januari 2016 henter dia pa motibo di un reunion 
general interno. 

Nos lo ta habri bek pa publico diahuebs 21 di janu- 
ari 2016 na nos orario normal. Nos ta spera cu nos 
clientenan lo tuma bon nota di esaki. Nos disculpa 
pa cualkier inconveniencia. 



DRAGON 

CD & ELECTRONICS 


Mainstreet San Nicolas Tel. 584-3999 
open 9.00 ■ 13.00 and 14.30 - 18.30 


ZZnagon speciáv^ 


Samsung note edge 


btu sport 4.5 
al 210,00 


CftlAXY'jlM-- 


Samsung s3 mlni 
afl. 315.00 


Also: S^r^ng S5 , s5 mini. Sannsung S4, Samsung 4 rnhi, 33 mini eic,.,, 
Acxressories for all Samsung and Iphone models 

Toshiba Laptop 15.6 4Gb 32DGb HairJdisk, Afl, 900.00 
Hp Ink catridges. UnFversal laptop adaptars etc,, 

[Tunes glft nands $ 10.00, $ 15.00 and $25.00. 

Google play cards and Rayalation Network Gards, 

Saies, repair and aocassories Ibr aJI Samsung modeis and other oeilulars. 
Uniock, retoadH neset, upgrade, repJace lod, hieypad, speakar etc. 


Den non buskeda pa Yellow, 

Polis a delene tres persona y 
confisca 40 pochi di marihuana 




DIALUNA alrededor di 7:00pm, durante un accion di Polis en busca di e fugitivo 
Yellow, den e bario di Butucu, a topa un auto sospechoso. E auto, marca Nissan Sentra 
y cu plachi di number A-32576, a drenta pa bay direccion di unda Polis ta sospecha 
cu e hoben ta scondi. 

E auto a nota presencia di Polis y a reverse, bandonando e sitio cu velocidad halto. 
Mesora a inicia un persecucion cu a termina den Wernetstraat na San Nicolas. Na 
momento cu Polis a para e auto y a control’e y topa cu marihuana den e vehiculo 
A-32576. A detene e chauffeur y e pasahero mesora. 

Den nan buskeda p’e fugitivo Yellow, Polis a controla e cas unda e auto a yega den 
Wernetstraat. 

Paden Polis a haya mas cu 40 pochi di marihuana. Autoridad a tuma e droga den beslag. 
Despues di un rato e otro doño di cas a presenta y a bay na detene tambe pa motibo 
di ta hinca den e asunto grandi aki. 

Bon cooperacion entre Guardacosta, Polis 
Maritinno, Aduana y Unidad di Crinnen Organisa 

A conduci na confiscacion di un 
cargamenlo grandi di droga 




AIRCOIMDITION & REFRIGERATION 

’^Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution foc your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

jxS mcF 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


LENNOX 



Scotsman 

jwS/ftwni 

OOOO 

PTODIGy 




AYERA caba, nos di AWEMainta a publica, e hecho cu 
autoridadnan hudicial a dal baho mundo un sla duro, 
despues di a descubri un cargamento di droga, abordo di 
e boto, Porfin, cu a conduci na detencion di 2 Arubiano. 

For di vocero di Guardacosta di Reino den Caribe (KW- 
CARIB) nos a recibi informacion cu ta nan a detecta di- 
aluna mainta un boto sospechoso n’e parti oost di Aruba 
(Na bon Papiamento, pariba di Aruba). 

Den bon coordinacion despues cu Polis Maritimo, cu a 
sali mesora pa investiga dicho boto, cu ta Porfin A-278, 
cu dos persona abordo. 

Haciendo un investigacion mas profundo, a bin haya 
como 200 kilo di droga, consistiendo di marihuana y 
cocaine scondi den diferente jerry cans. 

Porfin a ser tuma den beslag y hiba pa punto di sosten di 
Guardacosta na Savaneta, mientras cu e dos personanan 
abordo a keda deteni a ser pasa p’e Unidad di Crimen 
Organisa (UGC) di Cuerpo Policial Arubano hunto cu e 
droga confisca. 

Pa nan sigui cu e investigacion unda lo mester saca afo 
ta pa kende(nan) e cargamento di droga aki ta. 

Riba e potretnan por haya un bista di e paketenan cu e 
droga,haya abordo di e boto Porfin A-278. 

Rene Herde', ora di trata presupuesto 201 6 

Partidonan di 
oposicion mester 
traha mas efkiente 

Evita repeticion inecesario! 


UN di e proposicionnan 
p’e forma di trata presu- 
puesto e aña aki, ta cu ta 
duna cada fraccion un 
cantidad di tempo pa tra- 
tamento di e presupuesto. 
Di e forma aki cada frac- 
cion ta bira responsabel 


p’e reparticion di e tempo 
bou di e miembronan di e 
fraccion. 

Di e forma aki ta trata di 
reduci e chens cu miembro 
di e mesun fraccion pa haci 
e mesun preguntanan, of 
trata e mesun temanan bez 


tras bez. 

E repiticion inecesario aki 
ta un di e motibonan cu e 
reunionnan ta tarda asina 
hopi. 

Segun drs.Rene Herde, 
dor di pone e responsabili- 
dad pa parti e tempo serca 



AOUARIUS 


TA REKERI HACI RESERVACION NA 523-6156 


Bin disfruta cu henter bo famia e weekend di 
Dia di Betico di e mihor brunch na Aruba. Pa 
3 dia nos buffet special lo tin su toke criollo. 


Diasabra 23 
Diadomingo 24 
Dialuna 25 


KIDS 

5-12 years 
pay Vi price 


diJanuari 2016 


CUMINSANDo 


MERDIA PA 3:30 D' 


e fraccion mes, ta haci 
tambe cu e coordinacion, 
palabracion, reparticion 
di tema of ministerio entre 
e miembronan di un frac- 
cion, ta bira mihor. 

Segun drs. Rene Herde’: 
“Den e fraccion di AVP nos 
tin hopi aña caba ta reparti 
e tema y ministerionan 
entre e miembronan di 
fraccion. Di e forma aki 
nos a crea voceronan pa 
cada tema of ministerio. 
Nan ta atende e tema of 
ministerio henter aña. 
Tambe ora di trata e pre- 
supuesto. Nos tin hopi 
aña caba ta evita cu tur 12 
miembro di nos fraccion ta 
papia riba tur tema. 

Di e forma aki nos ta spa- 
ar hopi tempo den cada 
reunion, sin perde nada di 
loke nos kier trece dilan- 
ti, pasobra tur miembro 
di fraccion cu tin algo di 
contribui na un tema of 
debate, ta haci esey via 
un of dos miembro cu ta 
atende e tema. 

Esaki ta hopi mas eficiente 
cu si tur 12 miembro bay 
papia di tur tema.” 

Dor di traha cu un of dos 
miembro di e fraccion 
cu ta papia den nomber 
di henter e fraccion 
e tratamento di 
cualkier tema 
ta bay mas 
eficiente, y 
hopi mas al 
caso. 

Rene Her- 
de’: “Nos no 
tin tempo pa 
perde. Den e 
tempo cu nos 
tin, nos ta sigura 
cu tur e pun- 
tonan im- 
portan- 
te di e / 


fraccion riba e tema, ta 
bin dilanti den forma cla 
y consiso.” 

Den e dianan aki e frac- 
cion di AVP ta reuni den 
su propio seno, ta busca 
informacion adicional pa 
haci analisis mas extenso 
di e presupuesto. 

For di e analisisnan aki ta 
sali proposicionnan di e 
fraccion con pa mehora 
e maneho di Gobierno. 
Den e reunionnan esaki 
ta resulta den mocion of 
amiendanan, pa stimula 
un desaroyo desea of pa 
cambia e maneho poni den 
e presupuesto. 

Fraccion di AVP for di 
2009 t’e fraccion cu mas 
a cambia e maneho di su 
propio Gobierno, dor di 
trece cambio via amienda- 
nan den Parlamento. 
Esaki ta duna refleho di 
un fraccion cu ta sostene 
e maneho di Gobierno, 
pero den un forma critico 
y cu den reunion publico 
ta cambia e maneho ora 
ta necesario, manera ta 
Parlamento so por haci 
segun ley. E aña aki no lo 
ta diferente. 




















AWEMainta Diaranson, 20 Januari 2016 


11 



CMB 


CARIBBEAN MERCANTILE BANK N.V. 



Prestamo 

Garantisa 


Home Equity 


L o a n 



Expande bo horizonte. 

Prestamo Garantisa ta un producto di 
hipoteca nobo di CMB cu ta permiti 
clientenan usa e balor di nan cas pa 
financia proyectonan nobo. Haciendo 
posibel ideanan cu podise bo a pensa di 
no por a logra. 


Flexibilidad nobo. 

CMB ta ofrece un interes special y cu 
condicionnan faborabel, habriendo 
caminda pa oportunidadnan nobo cu no 
tabata existi anteriormente. Bo cas ta bo 
inversion y e tin su baior cu bo por usa pa 
financiamento alternativo. 


Logra bo meta. 

Nos lo traha cu bo pa yega na un 
solucion na midi y cu ta ahusta na bo 
presupuesto y edad. No laga bo ideanan 
y metanan pasa bo voorbij. Usa nos 
mobile app y cuminsa calcula bo 
posibilidadnan. 


Tuma contacto cu nos via www.prestamogarantisa.com, Bo banco amigo 

facebook/cmbnews of yanna nos na 522-3000 pa un cita. n cnnbnews | www.cmbnv.com 


E oferta aki ta vaiido te cu Maart 31,2016. "Prestamo Garantisa" ta un producto cu ta usa como base di caicuiacion e diferencia entre e baior riba mercado di un propiedad y e suma di debe cu tin hipoteca riba e propiedad, pa por genera 
fondonan adicional den forma di un prestamo nobo y separa, ariba termino di pago extendi. E interes efectivo pa un "Prestamo Garantisa" ta 7.50% p.a. Un gasto administrativo di 1.5% lo wordo cobra for di e suma cu wordo financia. E 
termino pa paga bek ta varia segun e aplicacion. Cada aplicacion io wordo considera segun su propio merito. Cierto condicionnan ta aplicabei ora di apiica y pa aprobacion di e prestamo. Caribbean Mercantiie Bank N.V. ta reserva e 
derecho di aprobacion di tur apiicacion cu wordo presenta na su ofi'cinanan. E reiacion entre Caribbean Mercantiie Bank N.V. y su ciientenan ta wordo determina pa e Condicionnan Generai di Banco. 

Resumen di Relato Mensual di october 2015 

Activo domestico neto ta baha mientras 
cu reserva di divisa neto a subi 


DEN luna di october 2015, e cantidad di placa 
den circulacion a baha cu Afl. 11,8 miyon te 
na Afl. 3.703,3 miyon, compara cu e luna 
anterior, pa motibo di un bahada di Afl. 33,9 
miyon den e activo domestico neto, cual a 
wordo mitiga pa un gran parti pa un subida di 
Afl. 22,1 miyon den e reserva di divisa neto. 

E bahada den e activo domestico neto a wordo 
causa pa un bahada den e transaccionnan no 
relata na credito di Afl. 21,4 miyon y credito 
domestico di Afl. 12,5 miyon. 

E caida den transaccionnan no relata na cred- 
ito a resulta for di un subida den e asina yama 
“shareholders’ equity”, un bahada den “ac- 
counts receivable” y transaccionan di clearing. 
Credito domestico a baha dor di un bahada den 
credito bancario neto n’e sector publico di Afl. 
16,5 miyon y un subida den credito bancario 
n’e sector priva di Afl. 3,9 miyon. 

E bahada den credito bancario neto n’e sec- 
tor publico ta relaciona principalmente cu un 
subida den depositonan di Gobierno di Afl. 
30,3 miyon. 


E aumento den credito n’e sector priva a resulta 
for di subidanan den hipoteca pa vivienda (Afl. 
5,7 miyon) y credito na consumidor (Afl. 1,8 
miyon), cual a wordo compensa parcialmente 
pa un bahada den credito na empresa (Afl. 3,6 
miyon). 

E subida den e reserva di divisa neto ta debi na 
compra neto di divisa dor di banconan comer- 
cial for di publico relaciona cu entrada for di 
turismo y e asina yama “portfolio investment”. 
E compra aki a wordo parcialmete mitiga pa 
benta neto di divisa dor di banconan comercial 
na publico asocia cu importacion di mercan- 
cia, otro servicionan, e asina yama “income 
account”, transferencia coriente, y inversion 
directo. 

INFLACION 

E nivel general di prijs, cu ta wordo midi dor 
di e indice di prijs di consumo, a registra un 
bahada di 0,8 porciento den e luna di october 
2015, compara cu october 2014. 

E contribuyente principal n’e bahada aki t’e 
componente “Transporte”, cual ta debi primor- 
dialmente na un bahada den prijs di gasoline. 


Tambe e componente “Paña y sapato” a con- 
tribui n’e bahada aki. Di otro banda, e com- 
ponentenan “Vivienda”, “Comunicacion”, 
“Recreacion y Cultura” y “Restaurant y Hotel” 
a registra un aumento. 

Si exclui e componentenan di cuminda y ener- 
gia for di e indice di prijs di consumo, inflacion 
ta mustra e ora ey un aumento di 0,8 porciento. 
Pa loke ta trata e promedio anual di e tasa di 
inflacion, esaki a acelera cu 0,9 porciento na 
october 2015 compara cu september 2015. 

TURISMO 

Na october 2015, e cantidad di turista a regis- 
tra 109.024 bishitante, cual ta 17,7 porciento 
mas cu na october 2014. E crecemento aki ta 
debi n’e expansion den tanto e mercado Latino 
Americano (-1-25,9 porciento) y e mercado 
Norte Americano (-1-9,9 porciento). 

E subida den e mercado Latino Americano ta 
mas tanto e resultado di un aumento di 10.378 
bihsitante for di Venezuela. 

E crecemento den e mercado Norte Americano 
a wordo causa pa un subida di 4.272 bishitante 
for di Merca. E cantidad di turista crucero a 
baha cu 0,3 porciento te na 50.953 na october 
2015, compara cu october 2014. E cantidad di 
barconan crucero a baha for di 26 pa 20. 


Señora diedad 
morto den cas 



WILLEMSTAD - Diamars ultimo, alrededor 
di 10.25’or, Central di Polis a ricibi informacion 


cu tin un señora morto den su cas den área di 
Noord Jan Thiel. 

Na yegada di e patruya, nan a nota cu 
patras di e cas tabatin un bentana di 
cushina cu diferente yalusf saca afó. 
For di un investigacion preliminar 
cu Polis a realisá, nan a constatá cu 
tin un señora di edad drumi abou 
den kamber kende no tabata duna 
señal di bida. Tambe tabatin un tas 
riba mesa tur di bólter, e cas tambe 
tabata tur bruhá. 


Dókter di Polis cu a presentá n’e sitio a constatá 
morto di Cristina Virginia Griejaloe, naci na 
Córsou, dia 23 di juni 1927, (87 aña). 

Riba órdo di Fiscal Ministerio Publico a con- 
fiscá e curpa sin bida pa realisá autopsia di 
ley riba dje. 

Un suplicá ta bay n’esnan cu por tin informa- 
cion tocante di e caso aki, pa tuma contacto 
cu Polis na 917 durante henter dia óf n’e liña 
108, na unda bo anonimidad ta keda garantisá. 
Investigacion den e caso aki ta continuá. 



Nos tin hopi paña nobo y bunita 
di size S te cu size 26 
Pasa wak pa bo mes!! 

B ló "like'usort 

facebook 

Detencion 

violacion 


pa ladronicia y 
di Ley di Opio 




m 

FORIVIACION SOOIAI. 


FORMACION SOCIAL TA ALGO PABO? 


UNDA Ml POR INSCRIBI? 


Kl DIA Ml POR INSCRIBI? 


Kl DIA E TRAYECTO TA CUMINSA? 


• Bo ta un hoben masculino entre 18 y 24 aña 

• Bo no a caba scol secundario 

• Bo no tin diploma 

• Bo no tin trabou 

• Bo tin gana di un oportunidad pa haci algo 
exitante y alabes por yuda bo prospectonan 
pa haya un trabou? 


► Oficina di Formacion Social 
Marinierskazerne Savaneta 

Bureau Sociale Vorming Tel. 522-5353 
Sra. Jessica Ras Cel. 592-6160 
info.formacionsocial@gmail.com 

► Formulario obtenibel tambe na Bestu- 
uurskantoor na Playa of Hulpbestuurskan- 
toornan na San Nicolas of MFA Noord 

^ Ora entrega formulario mester entrega 
copia di un ID valido. 


September 18 2015 pa 
januari 29,2016 


9 februari 2016 


WILLEMSTAD - Dialuna 18 di janiiari 2016, alrededor di ll’or di mainta, 
durante di un control di tráfico na Sabana Hundo Polis a tuma nota di un auto 
cu 4 hómber aden cu na momento cu nan a nota presencia di Polis a trata 
di core duro bay. 

Polis na altura di Sero Fortunaweg a logra di para e vehiculo aki y a 
haci un cóntról. Den e vehiculo Polis a bin topa cu 3 carné y 4 lamchi 
cu e hómbernan aki lo a caba di hórta. 


Tambe a haña den e vehiculo un cantidad di hash. A confiscá e animal- 
nan, droga y e auto. A detené tur 4 ocupante di e auto pa ladronicia 
y violacion di Ley di Opio. 

E sospechosonan ta: Z.M., naci na Córsou, di 26 aña di edad; N.I., 
naci na Haiti, di 21 aña di edad; S.A.E., naci Córsou, di 20 aña 
di edad y K.J.M.K., naci na Córsou di 19 aña di edad. 


Medidanan 
pa vehkulonan 
di motor 

WILLEMSTAD - Entrante dialuna ultimo te cu 9 di 
februari 2016, Cuerpo Policial ta tuma e siguiente medi- 
danan especialmente pa cu vehiculonan di motor manera 
p.e. scooter, motosaikel y quad. 

T ur vehiculo mester tin nan documentonan na órdo y por 
mustra esaki na autoridad policial riba e promé peticion; 
E vehiculonan ariba mencioná mester ta técnicamente 
den bon condicion. Tanto chofer como co-ocupante di 
e categorianan di vehiculo manera scooter y motosaikel 
mester tin un hélm adecuá na momento cu nan ta traficá 
riba caminda publico. 

No ta permiti ningun vehiculo (incluso di e categorianan 
ariba mencioná) pa pone “fever” riba caminda publico 
óf comportá di un óf otro manera cu e tráfico ta keda 
poné na peliger óf cu e libertad di tráfico ta keda obstrui. 
Chofeman di e vehiculonan ariba mencioná ta core risico 
cu na momento cu nan no cumpli cu e reglanan stipulá 
den nos ley di tráfico, cu aparte ku nan ta ricibi un boet, 
nan vehiculo ta wórdo kitá pa un tempo indefini. 
Cuerpo Policial lo actua severo y ta pidi comunidad 
completo pa tuma bon nota di e medidanan aki, pa evitá 
posibel inconveniencia. 


A presentá tur 4 sospechoso dilanti di Fiscal auxiliar 
cu a ordená nan encarcelamento pa mas investigacion. 




































14 


AWEMainta Diaranson, 20 Januari 2016 


Presion pisá riba Minister Navarro.... 

No lin apertura den caso 
di arma pa Guardacosla! 



WILLEMSTAD - Ta di asumi cu Minister 
di Husticia Nelson Navarro tin basta stress 
e dianan aki, pasobra no ta fácil pa pasa un 
periodo di malestar cu griep pisá y ora drenta 
den rutina diario keda confrontá cu un litania 
di problema cu tin cu resolvé. 

E dianan aki tin presion pisá riba e Minister di 
parti di vocero di habitantenan di Bandabou 
pa stacioná ekipo di bombero na Bandabou, 
pasobra nan a harta di warda tanto tempo y 
presencia di ekipo y personal di bombero na 
Bandabou ta esencial specialmente ora tin 
desgracia di trafico pisá. 

Vocero di habitantenan di Bandabou ayera 
mainta via radio Hoyer a manda un ultimatum 
pa Minister Navarro pa dentro di 2x24 per- 
cura pa instalá personal y ekipo na Bandabou 
caminda mitar di poblacion di nos isla ta biba 
sino nan manifestacion di protesta e biaha aki 
lo ta mas fuerte cu e biaha anterior. 

E biaha aki t’aden Stadhuis y e Minister lo topa 
cu nan. 

E otro pieza di presion cu ta birando un piedra 
grandi den sapato di e Minister t’e asunto di 
pérmit pa personal di Guardacosta cana cu 
arma despues cu nan baha fo’i trabou. 

E asunto aki ta den un impasse durisimo y 
e sindicato cu ta representá e trahadornan 
di Guardacosta ta convenci cu e Minister no 
kier reuni ni topa cu nan pa caba di atendé e 
asunto aki. 

Te cu ayera mainta tur esfuerso cu Presidente 


di sindicato NAPB a haci pa haña contacto of 
reaccion cu Minister Navarro tabata envano 
siendo cu e Presidente no ta mira dicon e 
Minister ta drumi dwars p’e personal tin arma 
unabes cu tur hende di baho mundu ta cana 
cu arma. 

Y nan cu tin cu sali na defensa di comunidad 
pa evitá cu droga y otro cosnan ilegal ta drenta 
Corsou, no mag tin arma reportadamente, pa- 
sobra no tin lugar pa warda e armanan. 

E sindicato tin e impresion cu ta otro rason e 
Minister mester tin pa nenga di reuni cu nan pa 
resolvé e asunto cu pa colmo el a aprobá caba 
den pasado, pero di atras a bin cu e argumento 
cu mester eliminá e apelnan putri fo’i den cu- 
erpo promé cu nan por porta arma. 

E argumento aki ningun momento só tabata 


riba mesa sino t’e siman aki a subi mesa, pero 
e sindicato tin impresion cu e Minister no kier 
papia cu nan riba ningun pinto. 

No ta asunto di arma pa Guardacosta so tin 
pendiente, pero tin mas punto cu ta regardá 
personal policial manera e personal cu tin cu 
baha cu pensioen y si no resolvé nan, e sindi- 
cato no por garantisá cu tin Polis pa mantené 
órdo diabiérné awor na final di Festival di 
Tumba. 

E miembronan di NAPB kier rospondi pa mas 
tardá diahuebs sino nan kier reuni diabiérné 
anochi. 

Ayera mainta atrobe e personal di Guardacosta 
a bay reuni na sede di nan sindicato, pero no 
tabatin algun desaroyo nobo. 


Sospechosonan 
ta horta 
un persona 
stranhero den 
su auto 


WILLEMSTAD - Diarason 13 di januari 2016, banda di 5’or di mainta un caso di 
atraco a tuma luga riba F.D. Rooseveltweg na altura di grot di Hato. 

Rib’e dia en cuestion e victima, kende ta un stranhero, a haya cabes di boto cerca 
dos hende, respectivamente un hende homber y un muhe, pa bai na un centro di 
diberticion riba Seru Fortunaweg. E auto cu e victima tabata aden a keda blokia pa 
un otro auto. E sospechosonan den e otro auto aki a kita for di e victima su oloshi di 
man, dos telefon y algun dollar. 

Polis ta pidi e dos personanan cu tabata den e auto cu e victima, tambe e persona cu 
a duna e victima un cabes di boto despues di e atraco, pa tuma contacto cu Atraco 
Team via e numbernan di telefon: 8666218 of 8666219. 

UNOCA 


TA INFORMA: 

UN FASE NOBO PA UNOCA 



UNOCA ta Infroduci dfrectora r\obo, 

Sra Nathaly Harms*Eilis 

UNOCA ta e fundacion cu ta 
stimula cultura di Amba door di 
respalda iniciativanan innovativo 
cu ta desaroya talento cultural y 
crea partcipacion activo den 
cuftura na Aruba, Creando un 
brug entre culturo y sociedad. 

Fase transitorio 

Por Indico cu oña 2015 tobota un ona 
critico y no facil pa UNOCA na undo 
cu tabatin varfos reto den e 
organisocion. Despues di 30 aña 


brindando servicio na puebio y sector 
cultural e momento clave a yega pa 
un evaiuodon intemo cu a conduci 
na Inicio di e fose transltorio dl 
UNOCA. E fose tronsltorio o v/ordo 
encamina pa rnedio di un direcitva 
interino cu a wordo apunta 
temporalmente y cu a dedico 
oronan di trabou na e restructuracion 
di UNOCA. Mirando cu UNOCA ta 
reclbi fondonan publico desde aña 
2011 tabata responsobel pa crea 
transparencia relaciona cu e 
sltuacjon financiero di UNOCA. Pq e 
motibo aki e directiva interino a tuma 
e decislon pa no aproba proyecto 
nobo pa oslna por tin espocio pa por 
hoci e trabou necesario. Na mes 
momento a saca dos comunfcadQ 
den cua a informa cu proyectonan 
aprobo cobo lo wordo procesa y 
ehecuta como tol. Tur esaki cu e 
meta principal pa profesiona fisa 
UNOCA y asina por brindo e miho 
servicio na sector culturol y 
comunidad di Aruba. 

Trayecto DelolHe 

Un elemento cardinal den e fase 
transitorio tabata e trayecto cu 
UNOCA e ancomina cu Deloitte. 
Despues di a consulta 3 diferente 
companio den sector prrva a ricibi e 
miho oferta di Deloitte. Hunto cu 
Deloitte UNOCA □ traha na 
profestonalrsa su procesonan interno 
no unda o enfoca riba: un pfan 
sfrategico. sfsfema Qdministrafivo po 
peficionario nobo, sisfema di 


evaiuQcion y crecemento pa 
empieado. regtamenfo po pefsonal 
regiamento pa direcfiva. confracf pa 
personol. Esencial den e trayecto dl 
profeslonalisacion tabata e 
empleadonan di UNOCA cu q keda 
hacl maximo esfuerso po hiba nan 
organtsacion djlantL E seslonan 
strateglco a condud na diseño di 
atgun proceso cordinol po e 
organlsacion cu )o posiciona UNOCA 
como e partner strategico den sector 
cultural. 

Dlrectora nobo 

E troyecto cu a encamina cu Deloitte 
a conducf den nombramento di 
directora dl UNOCA Sra. Nathaly 
HarmS“Ellis. Por menciona cu tabota 
tin varióus solicitud pa e postdon di 
directora. Despues di evaluadon 
entre dos candidato fuerte a conclui 
cu Sra. Harms tabata e persona pa 
por sigul encamina e fase nobo di 
UNOCA y a wordo apunta 
ofidalmente como dlrectoro di 
UNOCA desde Jon 18. 2016. 

Sra.Harms-Ellis ta casa y mama di dos 
yiu. E tin un Masters Degree den 
Susiness Administrotion for di 
Universidad di Aruba y a fungi como 
directora dl YMCA desde 2013, 5u 
habilidod pa atende cu retonan 
sociaL hunto cu su liderasgo. 
experiencio a bira un combinacion di 
exfto rmportante pa YMCA. Nos ta 
sigur cu den su posicion nobo como 
directoro di UNOCA e lo tin e mes un 


resultado. Nathaly su vision pa cu arte 
y cultura siguramente lo contribui no 
bienestar di e sector akl y !o logra 
cambfonan positivo. UNOCA lo 
continua eherce su tarea como brug 
©ntre cultura y sodedad. 

Futuro di UNOCA 

Por indica cu futuro dl UNOCA lo 
enfoco riba responsabilidad* 
inovadon, professjonalismo y 
colaboraclon. Lo introduci criteria 
nobo po aplicacion y lo crea 
transporencja den con e 
organisacion ta funciona. Esencial 
den esaki ta democratfsacion di nos 
fondq cultural cu enfoke riba entre 
otro. stimuladon di tolento nobo y 
reconocimiento df experencia di nos 
baluartenan cultural, 

JnvHocion 

Ta un honor di porfnvita pueblo 
artisfico y sector privo pa acudl na e 
prome anochl Informatlvo di UNOCA 
dialuna 1 dl februarl 2016 di 7:00pm 
pa 9:00pm no ofldno di UNOCA, 
sfadfonweg 21, Durante e anochi aki 
lo introduci e maneho y imagen 
nobo di UNOCA. Sl bo ta interesa pa 
asisti na e evento oki please registra 
na nos mailing list ribo 
www,u noca ru ba .org. 

Servicio pa 
Comunidad 


i(|M/wRMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Botica del Pueblo 

Pariba di Brug: 

Botiea San Nieolas 


Dokter na Warda 


Pabou di Brug: 

Huisartsenpost 

Pariba di Brug: 

Centro Medieo ( Luehmun ) 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 

Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 

Victor “Toko” Winklaar 
Victor R. Winklaar 


Parlomenforio mr. Xiomoro Moduro: 


Cu union y determinacion nos 
ta logra biba den libertad 



DIA 25 di januari 2016 nos ta recorda e fecha natalicio 
di un gran estadista, lider, y Libertador di nos Pais, Sr. 
Gilberto François (Betico) Croes. E persona cu danki 
na su lucha y determinacion awe nos pueblo por biba 
den e libertad cu ta permiti nos tin un Aruba desaroya 
na unda nos solamente e yuinan di e tera aki, pero 
tambe tur cu a bin duna nos un man, a sa di disfruta 
di e fruto di e trabou inmenso cu sr. Betico Croes a 
haci pa nos. Na Aruba nos tin hopi pa ta agradecido 
na Betico y tur cu a yud’e firmemente den e lucha pa 
nos libertad cu awe nos Status Aparte ta brinda nos. 
Betico a laga un legado unico pa e generacionnan di 
nos pais, el a siña nos cu union y determinacion nos 
ta logra biba den libertad. Asina aki Xiomara Maduro 
a expresa. 

Union na bienestar di nos pais 

Betico Croes a laga nos cu e ehempel cu nos por logra 
hopi pa nos pais si nos por ta uni. Sigur na e momento 
aki den historia, e ehempel di union por yuda nos 
pueblo grandemente. Betico a mustra nos cu e bos di 
un pueblo uni por logra cosnan grandi, manera e. o. 
nos Status Aparte cu a trece tanto bienestar pa nos 
pueblo. Si nos keda keto nada lo cambia. Pues nos 
mester sigui e ehempel di resona nos bos den union 
si nos kier logra cambionan na bienestar di nos pais. 

Determinacion pa logra 


E lucha di Betico pa Status Aparte no tabata facil y a 
conta cu hopi sacrificio. Pero Betico a laga e ehempel 
atras cu si bo ta determina bo ta logra. Betico den 
su lucha a topa hopi contratiempo y a lucha contra 
contrincante poderoso, pero e no a perde fe of sinti’e 
intimida. Su determinacion pa logra bienestar pa su 
pais a yud’e logra. Nos mester sigui e ehempel aki di 
no cansa di lucha pa nos bienestar y di nos yuinan. Cu 
determinacion nos ta logra. 

Libertad ta bale la pena 

Danki na Betico y tur esnan cu a yud’e den su lucha, 
awe nos por sa kico kiermen biba den libertad cu e 
Status Aparte ta brinda nos. E libertad pa nos por di- 
cidi pa nos mes, no ta algo asina comun. Pero Betico 
a mustra nos cu ta bale la pena e esfuerso pa tuma e 
responsabilidad pa por biba den libertad. P’esey na 
momento cu mishi cu e libertad aki nos mester uni pa 
stop cualkier cu ta menasa di kit’e for di nos. 

Ban sigui Betico su ehempel 

Aki poco dia cu nos ta recorda Dia di Betico, laga nos 
reflexiona rib’e ehempelnan cu el a laga atras pa nos. 
Ban percura pa como pueblo nos sigui su ehempelnan 
y conserva tur locual el a logra pa nos cu su lucha 
incansabel. Ban uni cu e determinacion pa biba den 
libertad. Di antemano, un Felis Dia di Betico! Ta pal- 
abranan di Xiomara Maduro. 

Sr« Frederick Nuboer instala come 
miembro nobo di Rotary Club 


DIA 28 december ultimo, durante un evento special di 
Rotary Club di Aruba, sr. FrederickNuboer a join Rotary 
Club di Aruba. 

Sr. Frederick Nuboer ta casa cu dr. Monicia Nuboer- 
Gonzalez y nan tin dos )áu, Andrea y Frederick. 
Federick Nuboer ta un consehero di impuesto na su 
practica Nuboer Tax Solutions y ta Chief Executive 
Officer na InselAir Aruba. 

Tambe sr. Nuboer ta Presidente interino di Algemene 
Rekenkamer di Aruba. 

Riba e foto nos por mira d.r.p.d. sr. Frederick Nuboer y 
esposa, sr. Frans Brinkman como su sponsor y sr. Ravee 
Boolchand como Presidente di Rotary Club di Aruba. 
Rotary Cluba di Aruba ta orguyoso di tin Federock 
Nuboer como un miembro y ta felecita sr. Nuboer y 
famia. 

Tambe Rotary di Aruba ta desea sr. Federick Nuboer 
hopi exito den su trabao na beneficio di nos comunidad. 



Bingo y Biahe 
di OPPA 


Prome Rosario 
Bibo diabierna 
22 di januari 
na Alto Visla 


O 


OJ' 

Comislion di Actividad di OP|^ 

Ta Organisa un Grandioso Bingo 


1 - Preinio Afl. 100,= 
Pretnio Afl, 100,= 
§ 3. Premio Afl, 150,= 

4, Premio Afl.200,= 

5. Premio Afl. 500,= 



tS 6. Premio Afl* 250,= 
S* 7. Premio Afl, 300,= 
5 8, PremioAfl. 300,= 
9. PremioAfl. 400,= 
10. Premio Afl. 1000,= 


Fecha : 14 FebrLtari 2016 “ San Vaientin 

Lugar : New Chinese Cfub 

Ora : 10:00 a.m. Registra: 9:00 a.m. 

Contnbution : Fls. 10,- pa tkket 


cósón 

Corda bln cu bo 
Blngo Stempel 

COMISON di Actividad di OPPA ta 
organisando un dushi Bingo diadomingo 
14 di februari. Pasa na oficina di OPPA, 
busca un of mas kaarchi di bingo p’asina bo 
persona pasa un mainta dushi y tranquil. 
Na porta tambe lo bende kaarchi e dia ey. 
Lo tin 10 premio y hopi door-prizes. 
Naturalmente cushina y bar lo ta bon 
surti. 

Igualmente e Comision kier corda 


su miembronan cu te cu diabierna 
dia 29 di februari lo por inscribi 
p’e biahe na augustus pa Medellin, 
Colombia pa wak Feria de las Flores. 
Diarazon 20 februari lo t’e delaster dia pa 
inscribi pa Santo Domingo. 

P’e biahe planea na november pa 
Cuba, e inscripcion lo ta mas despues. 
Pa mas informacion por bel OPPA 
libremente na tel: 588-0511. 


DIABIERNA 22 di januari proximo pa 7 or y 
mey di anochi lo tin e prome Rosario Bibo pa 
aña 2016 na Alto Vista. 

Na 2012, despues cu a institui e Misterionan 
Luminoso di Santo Rosario cu un bunita 
ceremonia dilanti di Postkantoor, un grupo di 
persona a tuma e iniciativa pa organisa tur luna 
un Rosario Bibo na Alto Vista. 

For di e tempo ey, e interes a crece specialmente 
bou di nos hobennan. 

E personanan cu ta asisti ta trece nan intencion 
personal y tambe ta resa pa bienestar general 
di nos isla. 

Na ocasion di e prome Rosario Bibo pa aña 
2016, lo resa pa un aña nobo yena cu felicidad y 
pa nos acepta tur reto cu presenta den nos bida. 
Comision organisado ta invita un y tur pa bin 
uni hunto den oracion y pidi Birgen di Alto 
Vista pa proteha nos isla, nos casnan di famia y 
e hubentud di Aruba. 

Cabeibusha, un 
bunita short fiim 
y documentario 


SI, NOS tambe a bai wak e 
pelicula aki, cu nos strea Sarah- 
Quita Offringa Williams. Nos a 
wak e na The Cinemas den fin di 
siman y a gos’el e un mundo! 

E ta un “love story” entre nos yiu 
di tera, Sarah Quita y lama ora 
e ta den su mundo di e deporte 
aquatico: windsurfing. Algo cu el 
a siña for di hoben y cu e ta master 
den dje cu hopi titulo di campeon 
mundial. 

E ta un documentario y pelicula 
moderno cu hopi baile di Sarah 
Quita riba su board riba e awanan 
na unda el a bai bishita y/of 
representa Aruba dignamente y 
haci nos tur mas orguyoso di dje. El 
a bisa cu e no ta gusta demasiado 
atencion riba su persona ora e gana, 
demonstrando asina cu el a keda 


humilde ni maske cuanto bunita 
titulo di campeon el a trece cas 
cune.Corda tur e experiencianan 
rib’e diferente awanan di lama na 
e diferente paisnan. Ki bunita e 
paisahenan den e pelicula aki ta! 
Y con grandi Dios ta pa a cuida e 
hoben aki den tur e aventuranan 
den busca di mas movecion firme 
den su baile riba e awanan di lama 
cu su cabei busha, bailando den e 
biento hunto cune den un union 
firme. 

Su bunita mama cu ta resa pa su 
)minan. Su famia y amigonan cu 
ta apoy’el e. Nos por a tende cu 
tin biaha Sarah Quita a desea di a 
hiba henter su famia cune, cu ora 
e ta bek na cas na Aruba, e ta bolbe 
haya falta di e biahenan, pa bolbe 
baila riba lama cu henter su curpa, 
mente y alma. 


Nos a yega di skirbi un poema p’e 
varios aña pasa como un aprecio y 
gradicimento pa a hiba e nomber 
di su mes como un Arubiano y e 
nomber di su isla natal Aruba asina 
hopi na halto como esun di mas 
grandi den e deporte aquatico di 
windsurfing aki. 

Y ta 23 aña so e tin, cu asina hopi 
mas di bida su dilanti. E ta e “water 
princess warrior” di Aruba. E ta 
e bendicion di amor di Esther 
Williams y Ruud Offringa, ruman 
di Quincy, e unico ruman homber 
di Sarah-Quita. 

Sarah Quita a demostra cu e por 
studia y practica deporte riba un 
nivel asina halto, pasobra segun 
mi por corda un combersacion cu 
su bunita mama Esther, e tabata 
haal-in su estudio y lesnan ora 
e tabata na Aruba, asina por a 
haya despensacion pa por a bai 
competi den e competencianan 
den exterior. 

Su camber na cas ta manera 
un museo cu hopi bunita 
recuerdonan di tur su bunita 
aventuranan den exterior. Hopi 
bunita momentopname di e 
momentonan di mas impactante 
y impresionante p’e. 


E bunita di e documentario aki ta 
cu ta Sarah Quita mes ta aden y no 
un artista cu pars’el e. 

Pues algo original y natural. Ki 
bunita ta ora nos hobennan ta 
practica un of otro deporte. 

Den mi famia extendi mes tin Arvice 
Chang cu a gana medayanan di 
oro den karate den exterior y nos 
tin Jean Luc Bergen y su ruman Lu 
Jean, kendenan ta super bon den 
e deporte rey futbol aki na Aruba. 
Boso amiga Lady Ruth a hunga 
volleyball antes, y tambe ping 
pong cu hopi smaak, tempo cu 
nos bunita amiga, Marianne 
Ridderstap tabata campeon den 
ping pong aki na Aruba. 

Shonnan, corda bay wak 
Cabeibusha pa inspira boso y boso 
yuinan tambe pa practica un of 
otro deporte. Nos pabien na Sarah 
Quita y su bunita famia pa cu tur e 
logronan bunita! 

Manera ta bisa: “The sky is the 
limit.” 

Danki Sarah Quita, pa a representa 
bo isla dignamente tur caminda cu 
bo a bai, bo ta un embahadora pa 
nos dushi pais sigur! God bless y 
sigui cosecha exito! 

KOMA MODELS ta 
buscande medele 
masculine! 

E agencia mas renombra di nos region ta 
buscando modelonan nobo 


DIARANSON dia 27 di januari lo 
tin un casting pa busca modelonan 
homber pa KOMA MODELS. E 
casting lo tuma luga na TRASH BY 
RONCHI di 7pm pa 8pm. 

Un agencia di modelo cu hopi 
renombre den nos region 


actualmente a habri porta p’asina 
hobennan masculino entre edad 
di 16 pa 26 aña inscribi y mira 
si nan ta logra obtene 
representacion di e 
agencia. Hobennan cu 
un bon personalidad, un 
aspecto fisico admirabel 


y cu interes pa forma 
parti di e mundo local di 
modelahe ta wordo invita 
pa registra na TRASH 
BY RONCHI sin ningun 
costo y asina participa na 
e casting di modelo. 

“Nos agencia semper a sa 
di mantene un relacion 
sumamente profesional 
cu nos modelonan. Nos 
kier inspira autoestima 
y siguransa den nos hobennan 
di Aruba y tambe inclui nan den 
proyectonan di moda di Aruba”, 



ta locual presidente di KOMA 
MODELS, Ronchi De Cuba, a duna 
di conoce. 

E agencia tin su propio website 
cu ta www.komamodels.com, 
caminda por mira tur e modelonan 
cu nan ta representa. Tambe riba 
Facebook por mira noticia di e 
agencia y di su modelonan na 
facebook.eom/KOMAMODELS ! 

E modelonan di KOMA MODELS a 
sa di forma parti di photo shoots 
y runway shows pa nombernan 
renombra manera Carolina 
Herrera, Diet Coke, Setar, 
Subway, Gottex, Louis 
Vuitton, Banjo Lux, Divi 
Resorts, Kok Optica, 
Ermenegildo Zegna, 
Adolfo Dominguez, 
TRASH BY RONCHI, 
United Colors of 
Benetton, BCBG y hopi 
mas. 

Hobennan interesa ta 
wordo invita pa registra 
na TRASHBYRONCHI 
entre 10:00AM cu 
7:00PM, p’asina forma 
parti di e casting. 




















Primicia di e peiicuia 
Cabei-Busha pa scoi 
basico Mon Piaisir y 
Prinses Amaiia 


Sorteo Big Wheel Lottery 


19 January 2016 


Diario: 3982—5891—8192 

Corsow: 8138-0914—2517 
Super4: 4060 
Flamingo: 0169-8933—1232 
Smarty: 4660-0725—0562 
Dayly: 8349-0705—4217 



. Undaboplacata 

SIGUR! V'i, 


fi 


MAESTRA di scol, 
Muriel Brown Roos 
a bin cu e master 
plan pa proyecta e 
documentario Cabei- 
Busha pa alumnonan 
di scol basico 
como instrumento 
educativo. 

Cabesante di Prinses 
Amalia, maestra 
Roelien Hoffman-Kock tambe ta uni 
forsa hunto cu Marja Hoveling y 
Marisol Tromp pa logra pasa e pelicula 
“Cabei-Busha” p’e alumnonan di klas 
5 & 6 di ambos scol na total algo mas 
di 200 mucha. Conhuntamente nan ta 
traha pa logra haya sponsor di instancia 
y personanan priva p’e proyecto aki. 

E meta ta pa fomenta e alumnonan nan 
auto-estima y amplia nan horizonte 
mediante un role model local den 
persona di Sarah-Quita Offringa. 
Despues di e cine e alumnonan por a 
haci pregunta na Sarah-Quita. 

Algun pregunta tabata tocante kico a 
hib’e na practica e deporte di windsurf, 
kico su meta ta cuanto trofeo e tin 
na total, si e sa ta nervioso durante 
competencia y con el a bin n’e nomber 
Cabei-Busha y cuanto idioma e ta 
papia, kico ta su hobbynan y si e a 
yega di lesiona su mes. Sarah-Quita su 
contesta tabata cu e ambiente durante 
Aruba Hi-Winds y e forma relaha di 
e regatistanan a atrae n’e deporte. 


su meta antes tabata pa gana un of 
mas titulo mundial y awor su meta 
ta pa biaha pa conoce diferente lugar 
pa windsurf y conoce un variedad di 
cultura, 

E tin promedio un total di 40 trofeo di 
cua 10 ta pa titulonan mundial, ora e ta 
nervioso esey e ta haya ta bon, pasobra 
e ta mas alerta y e ta ripiti su mantra cu 
ta: “Tur cos mi por den Cristo, kende 
ta dunami fortalesa”, e nomber Cabei- 
Busha su tata Ruud Offringa a dune 
como email adres, 

E ta papia Hulandes, Papiamento, 
Ingles, Frances, Spaño y ta comprende 
Portugues (Brasil), Alemany Turco. 
Como hobby e gusta lesa buki, haci obra 
di man, landa, tenis, surf y por ultimo e 
nunca a sufri lesion pisa fuera di algun 
rasga y corta te aña pasa ora cu su curpa 
a dobla bay patras y a lesiona su lomba 
cu ta pone cu ta poco stijf. 

Siguientemente algun alumno a regala 
Sarah-Quita dibuho, karchi y poesia. 
Tabata bisto cu e alumnonan a disfruta 
di e oportunidad aki y na final a bati 
man pa Sarah-Quita su presencia. 
Ainda tin oportunidad pa probecha y 
mira e pelicula “Cabei-Busha”na The 
Cinemas durante siman na Renaissance 
pa 6:00pm y na Paseo Herencia pa 
5:00pm y 6:30pm y por ultimo na 
Renaissance diasabra y diadomingo pa 
3:00pm. No cabisha probecha. 

Xpresa bo mes 

Skirbi pa: Candelario - A. S. D. 
- "Booshi" - Wever 


Declaracion di abogado 
di Ocean-Z ta mas motibo 
di preocupacion pa e 
situacion di permisologia 
aki na Aruba 


YA CABA den nos comunicado anterior, UPP 
a mustra rib’e declaracion di Marisol Lopez- 
Tromp tocante e situacion di Boutique Hotel, 
Ocean Z. 

Na opinion di UPP, sea Benny Sevinger 
mester retira como Minister despues di e 
declaracionnan aki y tambe e sentencianan 
di hues, of Marisol Lopez-Tromp, como 
Parlamentario, lo mester retira su sosten na 
Minister Sevinger den e caso aki. 


Henter e conhunto di permiso ta bay bruha 
y p’asina termina cu hustamente loke mester 
tabata prome. Ta permiti hende traha e 
proyecto sin e cambionan necesario. Tin un 
set di permisonan cu tambe a wordo pidi, 
esta hotel, “vestiging y hinder”. Tambe ta 
importante pa haya sa si na momento cu ta 
bay over na haci un “bestemmings-wijziging”, 
lo no tabata na su luga pa publica esaki p’asina 
duna e personanan cu ta biba den e bisindario, 
oportunidad pa entrega nan obhecionnan. 


oposicion a haya bon pa pidi un reunion di 
Staten tocante di asunto aki. Si Presidente 
di Parlamento, Marisol Lopez-Tromp yama 
e reunion aki, nos ta spera cu e tuma asiento 
como Parlamentario y laga vice-Presidente 
di Staten dirigi e reunion, p’asina ey e por 
expone su punto di bista, y cuestiona e 
Minister di Infrastructura pa loke ta trata su 
maneho di otorgamento di permiso pa tereno, 
“bestemmingswijziging”, etc. 


Despues di a tuma nota di e conferencia 
di prensa di abogado di Ocean Z, mas ta e 
interogatorionan cu ta bini dilanti tocante e 
“gang van zaken” aki na Aruba pa loke ta trata 
henter e asunto di otorgamento di permiso. 
Di un banda por tin comprension pa 
inversionistanan cu awo cu nan ta cla pa start 
sali, ta haya nan cu e situacion cu nan no por 
ricibi ainda nan hotelvergunning. E asunto 
aki ta bira mas cuestionabel ora nos wak cu 
aki ta trata, segun e abogado, di un desaroyo 
cu a cuminsa na 2013, na unda e Minister di 
Economia y di Turismo a bishita e proyecto pa 
mira kico ta su balor agrega. 

Nos no sa kico a wordo palabra, pero mi no 
ta kere cu e inversionistanan lo a continua cu 
e proyecto sin cu a haya un speransa di por a 
habri e hotel na 2015. 

Mas tristo ta di mira con, mientras cu e 
desaroyadornan di e proyecto tabata realisa 
y ehecuta e proyecto, un cantidad di permiso 
no tabata regla. Cu otro palabra, a base di 
cual palabracion of “green light” 
e desaroyadornan tabata 
traha bay goal? Kende ta e 
Minister(nan) responsabel 
p’esaki? 

Pa di prome, ta faya 
di no percura p’e 
cambio di permiso 
di erfpacht, 
esta regla e 
“bestemmings- 
wijziging” 
p r o m e . 


E sentencia di hues y e caso aki lo mester 
sirbi tambe p’e resto di maneho cu tin pa loke 
ta trata cambio di destinacion di terenonan 
erfpacht, pero pa henter Aruba. Cuanto no ta 
e habitantenan cu diripiente tin di haber cu 
sea supermarket, hardware, bar, discothéque, 
carwash y garage banda di nan? 


Nos di UPP ta 
contento di 
mira cu 


UPP kier recorda Parlamentario Marisol 
Lopez-Tromp cu ta hustamente e Minister di 
Infrastructura awe, den pasado a cuestiona 
e maneho di Marisol Lopez-Tromp como 
Minister di Infrastructura, rib’e mesun tipo di 
asuntonan aki. 

Nos kier corda con a haci mofa cu un bode 
a haya terenonan na grandi riba Sasaki y cu 
tabata haci negoshi cune. 


Henter e asunto aki di permisologia, of 
hustamente e sistema di atende cu 
permisonan, ta bay ful robes, y ta 
acentua atrobe e forma di pensa di 
partido AVP y su Minister, esta e 
modus operandi, di “nos tin 13 y 
ta nos ta manda”. 

Asina aki Aruba ta wordo goberna 
y dirigi. Aruba, quo vadis? 



7 ? 

Xpresa bo mes 

Skirbi pa: Candelario - A. S. D. 
- "Booshi" - Wever 


Salubridad Publico 
den deterioro total na 
Aruba, y ainda falta! 


NOMBRACION di sr. Schwengle como 
Minister di Salubridad, deporte y cuido di nos 
Grandinan, a habri caminda pa un deterioro 
total di nos salubridad. 

Un desaroyo devastador cu a cuminsa cu 
nombracion di sr. Visser como Minister den 
e Gobernacion anterior, y cu a culmina cu un 
Minister cu ora e habri su boca, ta pa culpa tur 
hende p’e desaster cu su persona y su Partido 
a bin ta ehecuta, y consecuentemente ta 
beneficia esnan cu ta rondon’e. “Porque será?” 

Durante traspaso di e Landslaboratorium 
pa hospital, e Minister aki a haya ta bon pa 
descualifica no solamente e laboratorio cu e 
tabata responsabel p’e, pero tambe tur otro 
laboratorio priva riba nos isla. 

Ta obvio cu e Minister atrobe ta papia sin 
pensa rib’e interes di e pueblo, y sigur no di 
e pashentnan na Aruba, pero mas pio ainda 
ta e hecho cu den e mesun rosea e ta duna 
su mes como esun responsabel pa maneho 
di salubridad y tambe AZV, un “brevet van 
onvermogen”. 

Gu e declaracion tendencioso y peligroso aki, e 
Minister a crea duda den e laboratorionan cu ta 
ofrece nan servicio na e pueblo di Aruba, pero 
loke a yama mas mi atencion ta e hecho cu - si 
e como Minister ta haci tal expresion - con e 
por funciona debidamente como specialista 
y garantisa su pashentnan un cuido optimal. 
E declaracion di e Minister ta atacha 
e credibilidad di AZV tambe, 
pasobra nan ta esun cu 
mester hiba un maneho 
di control. Obviamente 
nan no ta cumpliendo 
cu esaki, segun e propio 
Minister encarga cu 
AZV. 

Otro acto di e Minister 
iresponsabel aki ta 


nombracion di un director di Departamento 
di Salubridad. 

NoticiaGla a haya informacion cu a nombra 
sr. Jerry Starring como director. E persona 
aki ta un enfermero cu obviamente tin e 
confiansa total di e Minister. E ta, banda di ta 
forma parti di e team interino cu ta maneha 
e Departamento di Salubridad, tambe e 
consehero principal di e Minister. 

Lo ta interesante pa sa cuanto tur e “confiansa” 
aki ta costa nos pueblo, pasobra por nada sigur 
e no ta haci’e. E persona aki no tin ningun 
experiencia den maneho di salubridad, y esaki 
a wordo comproba 
durante e dos 
añanan 
cu e 


Minister tin e encargo di salubridad, pasobra 
nunca antes salubridad a wordo maneha cu 
tanto estupides y menosprecio pa e pashent. 
Na Spaño tin un dicho famoso: “Dime con 
quién andas, y te diré quién eres.” 

Den un otro articulo nos lo bay mas den 
detayes di e nombracion aki. 

Aruba mester cuminsa mara faha, y prepara 
pa un deterioro aun mas extenso di loke caba 
ta existi riba nos isla. 

E presupuesto di 2016 ta indica cu menos placa 
lo wordo inverti den salubridad, mientras 
malesanan cronico lo aumenta, y lo tin 
mas hendenan riba 65 aña. 

Esaki, combina cu criticanan formal 
y devastador di Raad van Advies 
rib’e maneho incoherente di e 
Minister di Salud, ta haci nos 
realisa cu AINDA FALTA un 
deterioro di cuido pa nos 
pueblo. 




(otocçlanliffiiiiBm 

Registra. awo! 

KNYB, Concacaf y AVB 
a haci un bishita na 
C.D. Franklyn Bareño / 
Sv Britannia 



Tumba 

Festival 

46 tin 17 

cantante 

cu 10 

banda 

inscribi 

FALTA algun dia mas pa Aruba su 
Tumba Festival 46 tuma lugar. Diasabra 
ultimo na sede di SMAC, Comision di 
Tumba Festival a ricibi tur esnan cu lo 
competi pa bira Rey of Reina di Tumba 
pa Carnaval 62. 

SMAC y Comision di Tumba Festival 
ta contento y satisfecho di por anuncia 
cu un total di 17 cantante y 10 banda a 
registra p’e aña aki. 

Un bon ambiente tabata reina bou di tur 
musico durante e anochi di inscripcion 
y e festival ta mustra di bay bira un 
espectaculo musical di caliber halto. 

E aña aki Tumba Festival lo duna 
homenahe na sr. Robert Maduro, conoci 
pa su añanan di dedicacion na musica 
folklore y participacion na Festival di 
Tumba. 

Tambe sr. Eric “Bubu” Rafael lo haya 
un homenahe pa su contribucion como 
musico pa hopi aña. 

SMAC, Comision di Tumba Festival y tur 
participante, kier extende nan invitacion 
na pueblo di Aruba y amantenan di 
Tumba en particular pa asisti diasabra 
23 dijanuari, den Aruba Entertainment 
Center. 

Ademas di bon ambiente musical, lo 
tin cushina y bar bon surti. Ta pidi 
participantenan pa yega tempran na 
Aruba Entertainment Center p’asina 
conoce e secuencia di bandanan cu lo 
bira conoci e anochi ey. 

Manera ta custumber, e trekmento di 
lot lo tuma lugar prome cu e festival 
cuminsa. 

Cu esaki SMAC Y Comision di Tumba ta 
publica e lista di participante y bandanan 
competiendo p’e titulo maximo. 


DIASABRA ultimo tabata di bishita den 
cuadro pa estrecha e amistad cu futbol di 
Aruba y tambe pa explora e posiblidad pa 
ta un ayudo extra pa futbol di Aruba, un 
delegacion consistiendo di AVB, KNVB y 
Concacaf, kendenan a bishita e facilidadnan 
di C.D. Franklyn Bareño / Sv Britannia na 
Piedra Plat. 

Presente n’e bishita aki tabata Richard 
Dijkhoff y Harm van der Seijp di AVB, M. 
van Praag, Bert van Oostveen y Johan van 
Geijn di KNVB, y Jean Pierre Decossaux di 
Concacaf. 

Despues di a sinta cu directiva y comision 
Lifida di Sv Britannia y unda cu a intercambia 
idea di con hunto nos por sigui desaroya 
futbol den cas di Sv Britannia y na Aruba 
en general, a pasa pa inspecciona e yerba 
cintetico di Sv Britannia. E delegacion a keda 
impreciona cu e calidad di e yerba y nan 
pregunta principal ta con a yega na un prijs 


rasonabel pa por a instala e yerba cintetico 
aki na Aruba. 

Un splicacion amplio a wordo duna y e 
delegacion a keda sumamente contento di 
con Sv Britannia a atende cu prijsnan riba 
mercado internacional pa yega na un prijs 
husto p’e prome veld cintetico na Aruba. 

Despues e delegacion a haya un rondlijding 
di e compleho completo y despues di drinks 
y un “hapje” e delegacion a sigui cu nan tour 
rond di diferente facilidadnan di Aruba. 

Sv Britannia ta kere cu den futuro cercano 
por yega na acuerdonan concreto cu KNVB/ 
Concacaf via di AVB pa desaroyo di futbol 
di Aruba. Tambe na final, e presidente di Sv 
Britannia Anthony Jansen y Sra. Lisi Paris 
Werleman a entrega e presidente di KNVB Sr. 
van Praag un shirt di Sv Britannia. A wordo 
palabra cu pronto delegacion di Sv Britannia 
lo haci un bishita na KNVB Hulanda. 

OCA la celebra Dia di 
Belico cu compelencia pa 
nan jinele y amazonanan 



DIABIERNA ultimo, e organisacion 
cabeyista Arubano, OCA a organisa su 
prome competencia di jinete y amazona, 
esaki como e preparacion pa loke t’e 
mundial di jiniete y amazona 2016 den 
luna di juli na Puerto Rico. Aki tambe a 
celebra e competencia relaciona cu Dia 
di Betico. Mester bisa cu e competencia 
tabatin un bon acohida unda varios 
jinete y amazona a participa. E huez p’e 
competencia aki tabata e sr. Miguel Poleo. 

Den e categoria amazona principiante 
9-11 a keda como e mihor amazona Alina 
Kock, mientras como jinete principiante 
9-11, e prome puesto a bay pa Mathijs 
Peet. Den e categoria amazona junior 
12-14 a keda como e mihor Melanie 
Wever. Esaki tabata e ultimo competencia 
den e categoria aki, ya cu Melanie a 
cumpli 15 aña. E demas resultadonan 
di e competencia ta como lo siguiente 
Prome: Aaliyah Acosta, Segundo: 
Elizabeth Johnson, Tercer: Genesis 
Pieters y Cuarto: Gabriella Piazzi. Pa 


loke t’e categoria di amazonas hubenil 
15-17 a competi 7 amazona. E resultado 
a keda como lo siguiente, como mihor 
a keda Zoey Arends, Prome: Nina van 
Romondt, Segundo: Noelanie Figaroa, 
Tercer: NataliaMouawad, Cuarto: Sanjili 
Nicholson y Quinto: Selene Boekhoudt. 
Den e categoria di jinetes hubenil 15- 
17 nos ta haya como e mihor Willem 
Werleman, Prome: Gianluca Curiel, 
Segundo: Dwayne Chirino, Tercer: 
Rodgerson Ras y Cuarto: Dillon Fingal. 
Den categoria di amazonas aficionadas 
21-24 na prome lugar a keda Caitlin Ras y 
den categoria di jinetes aficionados 21-24 
a keda como e mihor Mark Bruin y prome 
lugar a bay pa Harold Zuleta, kende 
porcierto mester remarca cu ta despues 
di 10 aña cu Harold a bolbe bin competi 
y a haci un tremendo presentacion. 

Un palabra di pabien di OCA na tur Jinete 
y Amazona cu a competi, n’e mayornan y 
publico cu a bin apoya nan. E siguiente 
competencia lo ta 18 di maart celebrando 
e Himno y Bandera 2016. 


Por haci 
donacion 
pa proyeclo 
relieve Zusler 
Cecilia 

E COMISION encarga cu conmemoracion 
di Zuster Cecilia, prome cabesante di Antonius 
College na Santa Cruz ta trahando duro pa 
realisa un relieve di e conocido religioso aki. 

E comision tin diferente otro plannan pa tene e 
memoria di Zuster Cecilia bibo den e comunidad 
Arubano. Hopi ta esnan cu a bishita e scol 
menciona cu awendia ta carga e nomber di 
Colegio San Antonio. 

Zuster Cecilia tabata docente di wiskunde y 
formacion spiritual, pero cu un curason grandi 
pa pusha y stimula e hobennan pa nan studia y 
pa nan ta un hende responsabel den comunidad. 
Despues di scol, Zuster tabata guia hobennan 
den grupo di oracion, bishita presonan, bishita 
enfermonan pa duna nan animo. 

Hopi ta corda cu nan lo por a haya straf, pero 
na final nan a bin compronde cu esaki tabata pa 
nan mesun bon. Cu tempo nan a bira figuranan 
conoci den nos comunidad cu a y ta traha ainda 
p’e bienestar di otronan. 

Pa tene e memoria di Zuster Cecilia bibo, un 
comision forma pa ex-studiantenan, a bini cu un 
proyecto, esta pa traha un relieve di Zuster. Lo 
pone esaki den un luga special na Colegio San 
Antonio, despues cu esaki wordo reinaugura aki 
un par di luna. 

Naturalmente pa realisa e proyecto aki, e 
comision ta desea pa yega na e fondonan 
necesario. 

A habri un cuenta bancario na RBC bank bou 
di nomber “Comision Zr. Cecilia” y e number di 
cuenta ta recorda tur ex-studiante, studiantenan 
y tur esnan cu a conoce Zr. Cecilia pa nan sigui 
haci nan donacion riba number di cuenta: 
7700000100122184. 

Si tin un persona cu tin un bunita idea pa nos 
conmemora Zuster Cecilia pa su dedicacion na 
enseñansa y formacion di e hubentud di Aruba, 
por tuma contacto libremente cu e miembronan 
di commision, esta Atan Lee, Gaby Werleman y 
Nilda Koolman. 

Minister Paui 
Crees a entrega 
certificado final 
na 9 heben di 
Fermacien Secial 



COMO titular di Asuntonan Social, y Hubentud en particular, Prome 
Minister Mike Eman a pidi Minister Paul Croes pa represent’e den e 
graduacion mas reciente di Formacion Social SVT. 

N’e oportunidad aki, e nuebe miembronan participante den Grupo 7 
a completa e trayecto di entrenamento fisico, disciplina, capacitacion 
laboral y stage. Awo e hoben ciudadanonan aki ta cla pa duna un buelta 
na nan rumbo den bida y pone esaki den un direccion positivo, danki n’e 
oportunidad cu nan a haya cu Formacion Social. 

E ceremonia di entrega a tuma luga dilanti di mayornan y instructornan 
orguyoso den sala di edificio Gouden Bal na base di Marinierskazerne na 
Savaneta.Minister Croes a ofrece disculpa den nomber di Premier Eman 
pa su ausencia na e ceremonia a rais di su luto pa fayecimento di Sr. Piet 
Pronk. E ultimo aki a haya su debido reconocemento tambe durante e 
ceremonia, ya cu a forma un parti integral p’e ley y programa di SVT 
-Formacion Social a bira un realidad. 

“E mensahe principal cu awe nos tin pa e hobennan ta cu nos ta kere den 
nan. E por ta algo simpel pa bisa, pero na momento cu bo ta kere di berdad 
den hubentud, bo lo mira resultado positivo sali for di nos hobennan”, 
asina Minister Paul Croes a indica. 

Hobennan cu a gradua a inicia e trayecto di 12 luna na januari 2015 y 
ademas di un perspectiva nobo den bida, tambe mayoria ta gradua cu e 
siguridad di un trabou for di e luga caminda nan a realisa nan pasantia. 
Miho graduado, Carlos Maduro a keda reconoci durante e ceremonia 
resaltando asina e dedicacion y compromiso cu el a hinca den su 
participacion. 

Minister Croes a expresa cu Formacion Social ta reitera su derecho di 
existencia cu cada grupo cu ta gradua y p’esey tambe ta conta cu e sosten 
total di su Ministerio como parti di e Maneho Integral di Hubentud. 

Ministernan a wordo 
yama pa bin duna 
cuenta na puebio riba 
otorgacion y cambio di 
uzo di tereno 



Voorzitter 

DIALUNA pasa, fraccion di MEP a haci 
un peticion na Presidente di Parlamento pa 
yama un reunion publico p’asina Ministernan 
Sevinger y Eman responsabilisa nan mes na 
pueblo rib’e otorgacion y cambio di uso di 
tereno. Ta hopi ta kehonan cu ta bin dilanti 
di cuidadanonan cu no ta compronde dicon 
nan tin cu warda asina hopi aña pa por yega 
na remarke pa haya un tereno siendo cu tin 
otro hende cu hopi menos aña ta warda ta bira 
haya tereno prome cu nan. E veredicto di jues 
rib’e Boutique Hotel Ocean Z y e otorgamento 
di mas di 3000 m2 na Roberto Rincon den 
solamente 5 dia, a pone cu pueblo ta exigi 
un splicacion di e Ministernan concerni ya cu 
esakinan ta wordo considera como abuso di 
poder di Gabinete Eman. 


Mrs. and Mr. Real Estate 
E ta remarcabel cu net Minister Sevinger 
kende tabata yama e Minister di Infrastructura 
di MEP pa Mrs. Real Estate, awe ta wordo 
enfrenta pa un veredicto di jues den cual ta bira 
bisto cu Minister Sevinger a abusa di e poder 
cu e tin como mandatario pa cambia destino 
di un tereno sin worry cu ley di zonificacion. 
Banda di esaki, despues cu Minister Sevinger 
largo tempo a tilda e ex-Minister di MEP di ta 
haci corupcion cu tereno comercial dunando 
mayoria tereno na un solo comerciante, awe 
ta sali na cla cu Minister Sevinger den apenas 
5 dia ta bay di acuerdo pa duna Roberto 
Rincon mas di 3000 meter cuadra di tereno 
commercial na Balashi. 

Awo ta ki diferencia tin? Acaso esaki no 
ta corupcion? Un cos ta sigur, e manera 
di anda aki di Minister Sevinger ta haci’e 
merecedor di e titulo di Mr. Real Estate pa 
AVP. Y pa bienestar di e pueblo aki, lo ta 
bon pa Mr. y Mrs. Real Estate duna cuenta 
na pueblo ta con nan a maneha cu tereno 
y cambio di destino di tereno na nos pais. 


Reunion publico a wordo pidi 

Den nos peticion na Presidente di 

Parlamento, nos a enfatisa cu ta un 

reunion publico ta wordo pidi, ya cu solamente 
den un reunion publico Parlamento por debati 
y bin cu mocionnan pa vocifera e deseo cu e 
pueblo kier mira Gobierno cumpli cune. Nos no 
kier mira ripiticion di e wega 


politico cu a ser haci, na unda cu nos ta pidi 
reunion publico conforme e Ley di Reglamento 
di Ordo, pero Presidente di Parlamento riba su 
mes y contra ley ta bira yama un encuentro cu e 
Minister na su lugar. Nos ta spera cu e reunion 
publico aki pronto por tuma lugar. 

Tin interes grandi pa sigui studia y 


Coaslal Carolina 
Universly a ofrece 
sludianlenan Arubiano 
larifanan preferencial 


TARIFA 

cu un studiante cu t a 

procedente for di pafo di estado South Carolina 
ta paga na Coastal Carolina State University ta 
generalmente tres biaha mas cu un studiante di 
Aruba lo paga n’e universidad pa su educacion. 
Acuerdonan entre Aruba y South Carolina como 
“sister states” ta haci posibel p’e universidad 
ofrece studiantenan di Aruba e mesun tarifa 
cu ta cobra studiante “in state”, cual ta traduci 
den un descuento cu ta surpasa 60%. 

Pa mas informacion tocante di e beneficio aki, 


Ministerio di Enseñansa y Coastal 
Carolina University a organisa un 
sesion di informacion cu ta tuma lugar 
ayera nochi na Colegio EPL 
Aki e representante di e universidad, Kenley 
Jones, kende ta na Aruba y ya a bishita diferente 
scol secundario pa comparti informacion cu 
futuro studiantenan y nan famianan. 

E sesion na Colegio EPI tabata gratis y tabata 
habri pa tur esnan cu no por a atende un otro 
sesion na nan scol, ta studiante di otro scol of 
ta simplemente interesa pa cuminsa of sigui 
un estudio p’afo di Aruba. 

Kenley Jones a duna un splicacion amplio 
tocante di e universidad y e “tuition fee” 
special. Tur studiante y nan famianan cu 


atende e sesion aki a haci pregunta tocante di 
e universidad, e acuerdo pa cu e “schoolgeld” 
y e cursonan cu e scol ta ofrece. 

Kenley Jones a agrega cu e universidad 
ta ofrece mas di 70 programa academico, 
incluyendo marine sciences, hospitality & 
tourism, business administration, fine arts, y 
mas. 

El a subraya cu e “resident state tuition” ta 
algo cu e universidadnan cu ta “public state 
university” ta ofrece y cu “Aruban residents” 
ta paga exactamente e mesun tarifa cu e 
studiantenan cu ta residente. 

Esaki sigur ta un beneficio hopi grandi pa 
hobennan di Aruba cu ta interesa pa studia 
na Merca. 


Diaranson e seccien 
^Servicio na clienle' lo la 
habri parli mainla so 

E seccion 'Servicio di caha' si ta habri 
henter dia 

DEPARTAMENTO di Impuesto ta participa cu e orario di seccion 
‘Servicio na cliente’, tambe yama 

‘Front Office’, lo ta diferente diaranson, dia 20 di januari. Esaki en 
conexion cu un curso p’e empleadonan. E seccion ‘Servicio na cliente’ 
tanto na oficina principal na Camacuri como e oficinanan di Gobierno 
na Paradera, Sta. Cruz, Savanetay San Nicolas, lo cera 11:45 di mainta. 

E seccion ‘Servicio di caha’ si ta habri henter dia segun e orario normal. 
E clientenan cu ta desea di haci cualkier pago di belasting por haci 
esaki libremente. 

Diahuebs, dia 21 di januari, e seccion ‘Servicio na cliente’ lo ta habri 
henter dia manera custumber. 

Departamento di Impuesto ta pidi su clientenan pa tuma bon nota di 
e orarionan menciona pa evita cualkier inconveniencia. 


Turisla Mericano 
haya cu arma 
di candela na 
Aeropuerlo 

DIALUNA ultimo, un turista Mericano a keda deteni na 
Aeropuerto, ora cu n’e parti Mericano a descubri cu e tin un 
arma di candela den su maleta. 

E turista aki tabata rumbo pa bay Merca bek. Tabata durante 
un control di su maleta a haya un arma di candela 9mm carga 
cu municion. Ora e turista a kere cu e tin e speransa di bula 
bay Merca cu e arma den su maleta, keriendo cu e lo burla 
di e control, el a keda descubri. E no por a demostra cu e tin 
permiso pa carga arma di candela y como tal a deteni. Autoridad 
Mericano a tuma e arma di candela den beslag y a pas’e pa 
Unidad di Crimen Organisa di Cuerpo di Polis Arubano pa sigui 
cu e investigacion. Tambe Fiscal di Ministerio Publico a keda 
avisa di e caso aki. No ta conoci, si Fiscal a yega na un acuerdo 
pa laga e turista Mericano aki paga un boet, di acuerdo di tin 
un arma di candela ilegalmente p’e por sigui su biahe. 

Grupo San Hudas 
Tadee peregrine 
di Daketa ta 
cumpli 20 aña 
ta resa na cas di 
devetenan 


GRUPO San Hudas Tadeo peregrino di 
Dakota ta cumpli 20 aña ta resa na cas di 
devotonan. For di aña 1996 na januari a 
cuminsa resa cas pa cas di devotonan, y 
hopi devoto a asisti n’e oracion cu ta wordo 
teni riba 28 di cada luna. E grupo ta resa 
conhuntamente cu e devoto cu a acepta p’e 
oracion di triduo ser teni na su cas riba dia 
28 di luna y asina ta resa hunto cu su famia e 
siguiente dianan dia 29 y 30. E grupo mes ta 
resa na nan cas e oracion di triduo y di 4 dia ta 
laga haci un misa pa gradici San Hudas Tadeo 
p’e gracia cu a ser of no a ser ricibi. 

E grupo aki a resa tur aña pa hopi organisacion, 
grupo of fundacion, e.o. Fundacion Respeta 
Mi, Fundacion pa Hende Muher den Dificultad, 
Ambiente Feliz, pa grupo di Soeur Philote, 
Casa Cuna, San Pedro Paviljoen, pa hubileo di 
50 aña di Misa La Birgen di Fatima Dakota y pa 
yuda cu restauracion cu e Misa ya menciona. 
Ta pa hopi e grupo aki a resa y na final di 
nobena na october, e grupo pa cual a resa, ta 
ricibi un suma como donacion cu e grupo ta 



Cumana 76 
Oranjestad,Aruba 

Gradicimento / Invitashon 

Na nomber di famia, nos kier a manda palabranan di 
gradicimento di curason pa tur esnan cu a compaña 
nos durante e entiero di nos defunto stima: 



Sra. Edith Geerman-Felix 

Danki na un y tur cu a manda mensahe, jamadanan di 
telefon, y na Aurora Funeral Home pa nan excellente 
trabou. 

Alavez nos ta invita pa 3 Santo Sacrificio di misa 
diarason 20 januari pa 7'or di anochi, diahuebs 21 
januari pa 7'or di anochi y diabierne 22 januari pa 7'or 
di anochi na misa San Francisco na Playa. 

Boso presencia lo ta altamente aprecia 


colecta durante e oracionnan di triduo na cas 
di un devoto. Testimonio ta hopi tin tambe: 
Personanan cu a perde trabao y a haya un 
trabao bek den minimo di tempo despues di 
a resa na San Hudas Tadeo. Personanan cu 
tabata den desesperacion a haya solucion pa 
nan problemanan. E Santo aki, esta San Hudas 
Tadeo, ta un abogado pa casonan dificil y di 
asuntonan den desesperacion. 

E nobena of triduo na San Hudas Tadeo nunca 
ta faya. Den mi famia pa dos generacion, tur 
ora cu resa e oracionnan di nobena of triduo, 
e oracion ta wordo contesta. Ami ta encurasha 
tur esun den necesidad pa resa e nobena of 
triduo y ta sigur cu e oracionnan lo ser contesta 


tambe. Dios bendiciona. 

Danki San Hudas Tadeo, mi ta gradici bo pa 
e fabornan ricibi. Nunca bo a laga mi na caya. 
Mi lo entrega bo e fabor door di cumpli cu mi 
promesa na bo, door di haci bo conoci na otro 
hende. San Hudas Tadeo mi ta confia den bo. 
Esaki ta algun testimonio di devotonan di San 
Hudas Tadeo. Wel nos ta sigui awor e aña aki 
atrobe pa resa na nos Santo stima riba 28 di 
cada luna y tur hende ta bon bini na e oracion 
aki. Si ta desea p’e grupo aki resa na cas riba 
dia 28 di luna por yama sin bacila sra. Myriam 
Vrolijk na cel # 594-1829 (despues di 5 or di 
atardi) y/of sra. Ida Croes na cel # 594-4144. 
Masha danki di antemano pa bo reaccion. 

"Pa e motibo aki nos no ta perde curashi, pasobra 
aunque fisicamente nos ta bayendo atras, 
spiritualmente nos ta keda renoba kada dia." 
2Cor. 4:16 


Cu inmenso dolor y tristesa nos ta anuncia fayecimento 
inespera di nos inolvidabel casa, tata, ruman, welo, 
amigo y colega: 



Pieter Pronk 

Mihor conoci como"Piet" 

*11 april 1941 -117 januari 2016 

Na nomber di su 
Casa: Tiny Pronk-de Boer 

Yiunan: Kitty, Michael y Morris (Hulanda) 
Annemarie, Bryan y Steven 
Yolanda 


Rumannan: Nel, tRob Gigengack y famia (Hulanda) 
Betty, tAlbert Niemeijer y famia (Hulanda) 

Swa y cuñanan: tCor de Boer y famia (Hulanda) 

tBert de Boer y famia (Hulanda) 
tNel, Ton Boerebach y famia (Hulanda) 

Jaap, tWil de Boer, Hetty Willemse y famia 
(Hulanda) 

Mihor amigo(a)nan: Mike, Doina Eman y famia 
Eddy, Freda Croes y famia 
Dolf, tMarie-Josée y famia 
Harry, Monica Oplaat y famia 
Gerrit Grondsma y famia (Hulanda) 

Stijn Janssen y famia (Curaçao) 

Rene Herdé y famia 
Sharin Luydens 
Elva Angela y famia 
Felecita Croes y famia 

Nos ta invita tur famia, amigo(a)nan, conocirnan, 
bisiñanan y coleganan pa asisti na acto di entiero cu lo 
tuma lugar diabierna 22 di januari 2016 pa 4'or di atardi 
na Kerki Protestant na Playa. For di 2'or e restonan 
mortal di nos defunto stima lo ta reposa den Kerki. 
Dominee Hazenoot lo kuminsa su sirbishi pa 4:45 y 
despues lo sali pa santana Protestant na Piedra Plat. 

Oportunidad pa condolencia ta riba diahuebs 21 di 
januari 2016 for di 6'or pa 9'or di anochi na Aurora 
Funeral Home, Cumana 76. 

Nos ta pidi nos disculpa si den nos dolor y tristesa nos 
por a lubida di menciona nomber di un of mas persona. 

Depues di entiero ta prefera di no ricibi bishita di 
condolencia na cas. 










Cumana 76 
^ Oranjestad,Aruba 

Tel: 588-6699 
Fax: 588-6698 
Cel : 593-0857/560-1403 


Laga tur locual cu ta spera mi ta bunita. 

Laga tur locual cu mi encontra na caminda ta bunita. 
Laga tur locual cu ta rondonami ta bunita. 

Laga tur locual mi ta laga atras keda bunita y 
Laga tur esakinan termina den tur buniteza. 


Cu inmenso tristesa na nos curason, pero conforme cu 
boluntad di Dios nos ta participa fayecimento inespera 
di 

Arturo "Buchi "Maduro 

*14-7-1928-tl 8-1-2016 

Na nomber di su casa : 

tCandelaria Maduro"Cande" 

Yiunan : Burty Maduro y famia 

Michael "Mekko"y Patricia 
Sandra Maduro-Koolman 
Guido Maduro y Yolanda y famia 
Nieto (a)nan : Wendyy Adrian Heronimo 
Michelle y Keith Stamper 
Guido Jr. y RichenelleTromp 
Bisanieto(a)nan : Angelina, Lunnette, Keitshon, 
Guilienne, Richandrick, Richandra, y Guilainely 
Rumannan : t Juan "Chito"y Faustina Bislip y famia 

Vda, Margarita y tRosario Werleman y famia 
tAntonio " Say"y Helena Croes y famia 
tBasilio"Chimbo"y Silvia Arends y famia 
Andersito'Dries"y Annie Maduro Hernandez 

y famia 

Ismael "Esy"y famia 

Carlito"Alin"y Isidora Maduro-Kelly y famia 
tCarlos"Alul"y Carolina Apitszy yiu 
Edwin y Mercedez Maduro-Raaz y famia 
Cecilia "Sila"y Dolfi Herrera y famia 
Jacintha"Chenta"y Mario Kelly y famia 
Tantanan : Vda. Candida Hernandez y famia 
Vda. Marianita Flanegin y famia 
Vda. Cecilia Kock y famia 

Demas famia : Maduro, Koolman, Werleman,Bislip, 
Croes, Arends, Hernandez, Raaz, Herrera, Kelly, 
Heronimo, Stamper, Tromp, Vries y demas famianan. 

Acto di entiero lo tuma lugar diaranson 20 januari 2016 
na Aurora Funeral Home di 2'or pa 4'or di atardi, 
despues lo sali pa Santana Imaculada Concepcion na ta 
Cruz. 

Adres di condolencia ta Aurora Funeral Home diamars 
19januari 2016 di 7'or pa 9'or di anochi. 

Nos ta pidi nos disculpa si den nos tristesa nos por a 
lubida un of otro famia. 

AWEMainta Diaranson, 20 Januari 2016 



Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, 
nos ta participa fayecimento di: 



Juan Isaac Maduro 

Mihor conoci como"Ches" 

^09-07-1944-117-01-2016 

Na nomber di su 

Mama: Hilaria Maduro-Ridderstaat 
Tata: Cerapio Maduro 

Rumanan: Martha Irausquin-Maduro y yuinan 
Federico Maduro, señora y yuinan 
tGregorio Maduro 
Dominico Maduro, Maria y yuinan 
Dora Irausquin, esposo y yuinan 
Inocencio Maduro 
tClaudio Maduro 
tMartin Maduro 
Yolanda Kock, esposo y yuinan 
Fransisca Richardson, esposo y yuinan 

Sobrina(o)nan: Hose Irausquin y famia 

Fransisca Figaroayfamia 
GladysWevery famia 
FelizMaduro 
Jossy Maduroyfamia 
Silvia Maduroy famia 
Gregorio Maduro y famia 
Irena Maduro y famia(Hulanda) 

Marianne Kocky famia 
Irena Maduroyfamia 
Myrurgia Kock 
Sidney Maduro 

Cindy Robles de Medina y famia 
Salomon Richardsonyfamia 
Danica Richardson y famia 
Rachelle Richardson y famia(Hulanda) 

Inoc Richardson 

Javán Richardson(Hulanda) 

Meshah Richardson y famia(Hulanda) 

Ihanan, primo(a)nan, su ex hungadornan di Bubali, 
bisiñanan su amigonan y demas famia: Maduro, 
Ridderstaat, Irausquin, Christiaans, Kock, Richardson,, 
Oduber, Figaroa, Rodriquez, Silié, Robles, Montsanto, 
Winklaar, Wever, Tromp, de Cuba, Almazo. 

Acto di entiero ta tuma lugar diahuebs 21 januari 2016 
pa 4'or di atardi na Aurora Funeral Home, despues lo 
sali pa Santana St.Anna na Noord. Restonan di nos 
difunto stima lo ta reposa for di 2'or den Aurora Funeral 
Home. 

Condolencia: Lo tuma lugardia diaranzon 20januari 
2016 for di 7'or pa 9'or di anochi na Aurora Funeral 
Home. 



Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu inmenso tristesa na nos curason, pero conforme cu 
voluntad di Dios nos ta participa fayecimento inepera 
di: 

Edwin Rufus Lampe 

Mihorconoci como"Binchi" 

Na nomberdi su: 

Esposa: Rosa de Lima"Delin" Lampe-Croes 
Yuinan: Mario"May" Lampe y esposa Glenda 

tHubert "Bibi" Lampe y esposa tlmelda 
Ludwina "Wini"de Cuba y esposo Rudy 
Edna Lampe y MarioTromp 
Ronny Lampe y esposa Maria Elena 
Clemente Lampe 

Nietonan: Marlon Lampe, Myron Lampe 
Emigéne de Cuba y Melissa 
RuwigénedeCuba 
Patrick Lampe y Daryllie 
RodneyTrompy Vera 
Jenniree Geerman y Juny 
Lyandra Webby Jair 

Rumannan: tJuan Lampe y esposa Sonilda y famia 
Janchi Lampe y esposa Sofia y famia 
Agnes Lampe y esposo tJoselito y famia 
Dora Tromp e esposo Senny y famia 
Carmen Lampeyfamia 

Swa y Cuñanan: tNicasio"Pachi"Croesy famia 
tlna y tLandibal Gonzalez y fama 
tChai y Flora Croes y famia 
tlstella y tPoly Maduro y famia 
SofiayJuan Irausquinyfamia 
Chido y Elsa Croes y famia 

Ex Suegra: Maria de Cuba 

Tanta y omonan, primo y primanan, comer y comper- 
nan, su hijanan, tur su bon bisiñanan y demas famia: 
Lampe, Croes, de Cuba. Franken,Tromp, Peasch, Sosa, 
Wernet, Vrolijk, Geerman, Stamper, Brown, Heronimo, 
Loopstok, Luidens, Webb, Maduro, Lacle, Arends, 
Irausquin 

Ta invita pa asisiti na e acto di entiero cu lo tuma lugar 
diaranzon 20 januari 2016 pa 4'or di atardi na Aurora 
Funeral Home, despues lo sali pa Santana Pastoor 
Kraanwinkel na Paradera. E restonan mortal di nos 
defunto stima lo ta reposa for di 2'or di atardi den 
Aurora Funeral Home. 

Adres pa condolencia: Aurora Funeral Home na 
Cumana, diamars 19 januari 2016,7or pa 9or di anochi. 

Nos ta pidi nos disculpa si den momento di tristesa nos 
por a lubida algun persona of famillar. 



Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Lidia Mariana Everon-Arends 

*03-08-1953 - t16-01-2016 


Na nomber di su: 

Esposo: Casper Everon (Dan of Danchi) 

Yiunan: Ivan y Audrey Everon y famia 

Ryan Everon y Janella Leon y famia 
Casper Everon y Lula Goijla y famia 
Nieto (a)nan: Ivandery Ivandra Everon 

Jayron, Jayzon, Jayxon, Jayrick, Jaydrick y 
Jayrienne Everon 
Jah-Zion Everon 

Rumannan: tEgidio y tJohanna Arends y famia 
Rita Arends y Agrepino Maduro y famia 
Alfonso y Amancia Arends y famia 
Filomena y Frans Solognier y famia 
Irena y Carlito Wernet y famia 
Robert Arendsyyiu 
Mirtha y Miguel Noguera y famia 
Gladys Arends y yiunan 
Vivian y Miguel v/d Linde y famia 
Lourdes Arends y yiunan 
Alehandra Wernet y yiunan 
Swa y cuñanan: Dora Everon 

Mario y Miriam Everon y famia 
Lucia Everon y famia 
Cecilia Everon-Koolman y famia 
Maria Everon-Simileer y famia 

Stima mescos cu yiu: Patricio Arrindell 
Omoytanta: Alejandro y Vivian Henriquezy famia, 
Nimia Giel y famia 

Ihanan: ItoWernet, Mayra Webb,Valeria Wernet, 
Marlene Noguera, Eldrick Franken, Marline Noguera 

Tur sobrino y sobrinanan, primo y primanan 

Amiganan di cas: Jeanette, Maria, Mercedes, Adriana, 
Celeste 


Ex coleganan di Pueblo Supermarket y Douna Aruba 

Famianan: Everon, Arends, Henriquez, Leon, Goijla, 
Wernet, Solognier, v/d Linde, Noguera, Maduro, 
Franken, Fluonia, Marin, Hong, Roos, Campagnard, Giel, 
Colina, Ras, de Cuba, Marcano, Schwengle, Chung, 
Larmonie, Jansen, Wever, Winterdaal, Webb, Su, 
Koolman, Simileer, Croes, Kaersenhout, Kock, Carras- 
quero, Besaril, Gumbs,Tromp, Donata, Willems, Angela, 
Gamarra 


Ta invita pa e acto di entiero cu lo tuma lugar diahuebs 
21 di januari di 2'or pa 4'or di atardi na Aurora Funeral 
Home, despues lo Sali pa Santana central na Sabana 
Basora. 

Adres pa condolencia: Aurora Funeral Home, diaranson 
20 di januari di 7'or pa 9'or di anochi. 

Nos disculpa si den nos tristeza nos por a lubida un of 
otro famia. 












